**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2020 ԹՎԱԿԱՆԻ**

**III ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ**

**Հ Ա Շ Վ Ե Տ Վ ՈՒ Թ Յ ՈՒ Ն**

|  |  |  |
| --- | --- | --- |
| **Հաշվետվության բովանդակությունը** | | **Էջը** |
| **1.** | **Նախաբան** | **2** |
| **2.** | **Ստուգումներ**  2.1.ՀՀ Տավուշի, Շիրակի մարզերի 1-ական, ՀՀ Սյունիքի մարզի 2, ՀՀ Արմավիրի մարզի 3, ՀՀ Լոռու մարզի 4 համայնքային, 1 ոչ պետական նախադպրոցական ուսումնական հաստատություններ  2.2. ՀՀ Արագածոտնի մարզի 2, ՀՀ Գեղարքունիքի մարզի 3, ՀՀ Լոռու մարզի 5 դպրոցներ  2.3. ՀՀ 1 նախնական մասնագիտական (արհեստագործական) և 8 միջին մասնագիտական կրթական ծրագրեր իրականացնող ուսումնական հաստատություններ | **4**  **12**  **21** |
| **3.** | **Մշտադիտարկումներ, ստուգայցեր**  3.1.Վերահսկողություն Երևանի համայնքային և ոչ պետական նախադպրոցական ուսումնական հաստատություններում  3.2.Ստուգայցեր Երևան քաղաքում գործող հանրակրթական ծրագրեր իրականացնող ուսումնական հաստատություններում | **28**  **29** |
| **4.** | **Հետադարձ կապ**  ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2020 թվականի III եռամսյակում ստացվելիք կատարողականների համադրման արդյունքներ | **30** |
| **5.** | **Վարչական վարույթներ**  Վարչական վարույթներ ՀՀ Լոռու մարզի Ալավերդու և ՀՀ Շիրակի մարզի Անիի համայնքապետարանների կրթության հարցերով զբաղվող ստորաբաժանումներում | **33** |
| **6.** | **Դիմումներում, բողոքներում բարձրացված խնդիրների ուսումնասիրություն կամ ստուգում**  Ուսումնասիրություններ կամ ստուգումներ ԿՏՄ– ում ստացված կամ վերահասցեագրված դիմում-բողոքների արդյունքում | **35** |
| **7.** | **Կանխարգելիչ, աջակցման և խորհրդատվական միջոցառումներ** | **36** |
| **8.** | **Օրենսդրական առաջարկների մասին տեղեկատվություն** | **37** |

|  |
| --- |
| ՀՀ կրթության տեսչական մարմնի (ԿՏՄ) 2020 թվականի III եռամսյակի գործունեությունը |

|  |
| --- |
| Նախաբան |

ՀՀ կրթության տեսչական մարմինը (այսուհետ՝ նաև տեսչական մարմին) 2020 թվականի III եռամսյակում իրականացրել է ստուգումներ, ուսումնասիրություններ, մշտադիտարկումներ, վարչական վարույթներ, խորհրդատվական, իրազեկման, աջակցման միջոցառումներ։ Իրականացված գործառույթների ընթացքում ԿՏՄ ծառայողների կողմից ապահովվել է արտակարգ դրության իրավական ռեժիմով պայմանավորված աշխատանքի կազմակերպման կանոնների պահանջների պատշաճ կատարումը։

Համաձայն 2020 թվականի ստուգումների ժամանակացույցի՝ III եռամսյակում ԿՏՄ-ն ստուգումներ պետք է իրականացներ ՀՀ 21 ուսումնական հաստատություններում (13 մանկապարտեզներ, 3 դպրոցներ, 5 միջին մասնագիտական ուսումնական հաստատություններ)։

III եռամսյակում իրականացվել են ստուգումներ ՀՀ 31 ուսումնական հաստատություններում, որից 12-ը մանկապարտեզներ են, 10-ը՝ դպրոցներ, 9-ը՝ նախնական և միջին մասնագիտական ուսումնական հաստատություններ (8 քոլեջ և 1 ուսումնարան)։

III եռամսյակում ԿՏՄ-ն ստուգումներ է իրականացրել 2020 թվականի ստուգումների ժամանակացույցով III եռամսյակում նախատեսված 9 (43%) հաստատություններում (7 մանկապարտեզ` 54%, 2 քոլեջ` 40%)։

2020 թվականի III եռամսյակում ստուգված ՀՀ 31 ուսումնական հաստատություններից 23-ը բարձր ռիսկային (74%), 5-ը՝ միջին ռիսկային (16%), 3-ը՝ ցածր ռիսկային (10%) խմբերի ուսումնական հաստատություններ են։

**Բարձր ռիսկային խմբի** 23 ուսումնական հաստատություններից 8-ը մանկապարտեզներ են, 8-ը՝ դպրոցներ, 6-ը՝ միջին և 1-ը նախնական մասնագիտական կրթական ծրագրեր իրականացնող ուսումնական հաստատություններ։

**Միջին ռիսկային խմբի** 5 ուսումնական հաստատություններից 3-ը մանկապարտեզներ են, 1-ը՝ դպրոց, 1-ը՝ միջին մասնագիտական կրթական ծրագիր իրականացնող ուսումնական հաստատություն։

**Ցածր ռիսկային խմբի** ուսումնական 3 հաստատություններից 1-ը մանկապարտեզ է, 1-ը՝ դպրոց, 1-ը ՝ միջին մասնագիտական կրթական ծրագիր իրականացնող ուսումնական հաստատություն։

|  |  |  |  |
| --- | --- | --- | --- |
| **Հաստատությունը** | **Բարձր ռիսկային** | **Միջին ռիսկային** | **Ցածր ռիսկային** |
| Մանկապարտեզ | 8 | 3 | 1 |
| Դպրոց | 8 | 1 | 1 |
| Ուսումնարան | 1 | 0 | 0 |
| Քոլեջ | 6 | 1 | 1 |
| **Ընդամենը** | **23** | **5** | **3** |

Նախադպրոցական կրթության ոլորտի ստուգված ուսումնական հաստատություններում միջին ռիսկային միավորն ըստ ստուգաթերթերի կազմել է 20.5, հանրակրթության (միջնակարգ կրթության) ոլորտի ուսումնական հաստատություններում՝ 6.9։ Միջին մասնագիտական ուսումնական հաստատություններում միջին ռիսկային միավորը 5.6 է։ Քանի որ ստուգվել է 1 նախնական մասնագիտական կրթական ծրագիր իրականացնող հաստատություն՝ համապատասխան ցուցանիշը կազմել է 8 միավոր։

Երկրորդ եռամսյակում ստուգումներ էին իրականացվել միայն միջնակարգ կրթության և միջին մասնագիտական կրթության ոլորտներում: Համեմատելով երրորդ եռամսյակի ստուգումների արդյունքում համապատասխան ոլորտների միջին ռիսկային միավորները ունենք այսպիսի պատկեր`

* միջնակարգ կրթության ոլորտ. 2020թ-ի II եռամսյակ՝ 4.02, 2020թ-ի III եռամսյակ` 6.9,
* միջին մասնագիտական կրթության ոլորտ. 2020թ-ի II եռամսյակ` 3.63, 2020թ-ի III եռամսյակ` 5.6:

Համեմատելով այս ցուցանիշները նախորդ տարվա համապատասխան ցուցանիշների հետ առկա է հետևյալ պատկերը`

* նախադպրոցական կրթության ոլորտ. 2019թ-ի III եռամսյակ` 24, 2020թ-ի III եռամսյակ` 20.5,
* միջնակարգ կրթության ոլորտ. 2019թ-ի III եռամսյակ` 9.8, 2020թ-ի III եռամսյակ` 6.9,
* նախնական մասնագիտական կրթության ոլորտ. 2019թ-ի III եռամսյակ` 12, 2020թ-ի III եռամսյակ` 8,
* միջին մասնագիտական կրթության ոլորտ. 2019թ-ի III եռամսյակ` 15, 2020թ-ի III եռամսյակ` 5.6:

|  |  |  |
| --- | --- | --- |
| **Ոլորտը** | **Միջին ռիսկային միավորներ** | |
| **2019 III** | **2020 III** |
| Նախադպրոցական կրթություն | 24 | 20.5 |
| Միջնակարգ կրթություն | 9.8 | 6.9 |
| Նախնական մասնագիտական կրթություն | 12 | 8 |
| Միջին մասնագիտական կրթություն | 15 | 5.6 |

Նախադպրոցական կրթության ոլորտում 1 ստուգման միջին տևողությունը III եռամսյակում կազմել է 2 աշխատանքային օր, միջնակարգ կրթության ոլորտում` 3, նախնական և միջին մասնագիտական կրթության ոլորտներում՝ 4 աշխատանքային օր:

2020 թվականի III եռամսյակում միջնակարգ կրթության ոլորտում իրականացված ստուգումների ընթացքում, ՀՀ-ում առկա սուր շնչառական` կորոնավիրուսային վարակի պատճառով, ԿՏՄ կողմից սովորողներին գրավոր աշխատանքներ չեն տրվել:

ՀՀ-ում սահմանված արտակարգ դրությամբ պայմանավորված՝ 2020 թվականի III եռամսյակում ևս ԿՏՄ-ն իր ռեսուրսների մի մասն ուղղել է Երևան քաղաքի համայնքային և ոչ պետական, ՀՀ Լոռու մարզի Վանաձորի համայնքային նախադպրոցական ուսումնական հաստատություններում ՀՀ պարետի 18.08.2020թ. «Անվտանգության կանոններ նախադպրոցական կրթության ոլորտի կազմակերպություններում կորոնավիրուսային հիվանդության (COVID-19) տարածման կանխարգելման նպատակով» №253-Ն որոշման Հավելված N 11-ով սահմանված կանոնների պահպանման նկատմամբ իրականացվող վերահսկողությանը (մշտադիտարկումներին): Իրականացվել են **568** մշտադիտարկումներ:

Ըստ մշտադիտարկումների ընթացքում հայտնաբերված խախտումների վերաբերյալ կազմված արձանագրությունների, ելնելով անվտանգության կանոնների խախտումները վերացնելու անհրաժեշտությունից՝ ՀՀ պարետին են ներկայացվել Երևանի համայնքային ենթակայության 2, ՀՀ Լոռու մարզի Վանաձորի համայնքային ենթակայության 1 մանկապարտեզների գործունեության ժամանակավորապես կասեցումների վերաբերյալ 3 առաջարկություններ: ՀՀ պարետի համապատասխան որոշումներով ժամանակավորապես կասեցվել է համայնքային 3 մանկապարտեզների գործունեությունը (5-ական օր տևողությամբ):

Ինչպես 2020 թվականի II եռամսյակում` III եռամսյակում ևս ՀՀ ուսումնական հաստատություններից ԿՏՄ-ում ստացվել են 14 դիմում-բողոքներ:

2019թ-ի III եռամսյակի համեմատությամբ՝ դիմում-բողոքների թիվը նվազել է 44%-ով (2019թ-ի III եռամսյակ՝ 25):

Հանրակրթության, նախնական և միջին մասնագիտական կրթության վարչությունների աշխատակիցների կողմից իրակականացվել են կանխարգելիչ, աջակցման, խորհրդատվական հեռավար միջոցառումներ:

ՀՀ պարետի ցուցման համաձայն՝ ԿՏՄ կողմից հանրակրթական ուսումնական հաստատությունների հետ «Կորոնավիրուսային հիվանդության (COVID-19) պայմաններում հանրակրթական ուսումնական հաստատություններում գործունեության կազմակերպման ուղեցույցից» (այսուհետ՝ ուղեցույց) բխող անհրաժեշտ գործողությունների իրականացման նպատակով՝ մշակվել են մշտադիտարկման և տեղեկությունների արագ հավաքագրման ձևաթղթեր, հանրային լայն իրազեկում ապահովելու նպատակով մշակվել են նաև ԿՏՄ պաշտոնական կայքում ([www.eib.am](http://www.eib.am)) հրապարակվելիք խորհրդատվական տեսահոլովակներ:

Ուղեցույցն առավել ընկալելի և գործածման առումով արդյունավետ դարձնելու նպատակով՝ ուղեցույցի վերաբերյալ ՀՀ պարետին ներկայացվել են ԿՏՄ-ի դիտողություններն ու առաջարկությունները:

|  |
| --- |
| 2. Ստուգումներ |

***2.1. ՀՀ Տավուշի, Շիրակի մարզերի 1-ական, ՀՀ Սյունիքի մարզի 2, ՀՀ Արմավիրի մարզի 3, ՀՀ Լոռու մարզի 4 համայնքային, 1 ոչ պետական նախադպրոցական ուսումնական հաստատություններ***

|  |
| --- |
| ***Հիմքը`*** |

ԿՏՄ 2020 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Մանկապարտեզների կողմից երեխայի տարիքային խմբին համապատասխան ուսումնադաստիարակչական գործունեություն ապահովելու նկատմամբ օրենքով սահմանված կարգով վերահսկողություն իրականացնելը (ըստ անհրաժեշտության՝ նաև հեռավար), ինչպես նաև կրթական գործունեության ռիսկայնությունը վերլուծելը, գնահատելը, տվյալների բազա ձևավորելը:

|  |
| --- |
| ***Ժամկետը՝*** |

2020 թվականի III եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

2017 թվականի օգոստոսի 20-ից մինչև 2020 թվականի մարտի 16-ը:

|  |
| --- |
| ***Ստուգման արդյունքները՝*** |

2020 թվականի III եռամսյակում ստուգումներ են իրականացվել **ՀՀ Տավուշի մարզի** **Դիլիջանի թիվ 4, ՀՀ Շիրակի մարզի Փոքր Մանթաշի, ՀՀ Արմավիրի մարզի Էջմիածնի թիվ 6 «Արևիկ», թիվ 14 «Ձնծաղիկ», թիվ 16 «Ոստան», ՀՀ Լոռու մարզի Վանաձորի թիվ 11, թիվ 32, Սպիտակի թիվ 2, Օձունի, ՀՀ Սյունիքի մարզի Գորիսի թիվ 2, Վերիշենի, ««Ջունիոր Քլաբ» մանկական կենտրոն» ՍՊԸ ոչ պետական նախադպրոցական ուսումնական հաստատություններում:**

**Հաստատությունների կրթական գործունեության ստուգման արդյունքում արձանագրվել են հետևյալ բնույթի խախտումներ.**

* Հիմնադրի կողմից մանկապարտեզի կանոնադրությունում չեն կատարվել փոփոխություններ՝ **3 (25%)** մանկապարտեզում **(ՀՀ Տավուշի մարզի Դիլիջանի թիվ 4, ՀՀ Լոռու մարզի Սպիտակի թիվ 2, Օձունի մանկապարտեզներ):**
* Մանկապարտեզի կանոնադրության պահանջները չեն համապատասխանում օրինակելի կանոնադրությանը. մանկապարտեզի կանոնադրությամբ սահմանված չէ հաստատության տեսակը և ներառված չէ կանոնադրությունում և (կամ) ներառված չեն օրինակելի կանոնադրության փոփոխված պահանջները՝ **4 (33%)** մանկապարտեզում (**««Ջունիոր Քլաբ» մանկական կենտրոն» ՍՊԸ, ՀՀ Լոռու մարզի Սպիտակի համայնքի թիվ 2, Օձունի, ՀՀ Շիրակի մարզի Փոքր Մանթաշի մանկապարտեզներ**):
* Մանկապարտեզը ստուգմամբ ընդգրկված ժամանակահատվածում է ստացել կրթական ծրագիր իրականացնելու լիցենզիա՝ **3 (25%)** մանկապարտեզում (**ՀՀ Սյունիքի մարզի Վերիշենի, ՀՀ Արմավիրի մարզի Էջմիածնի թիվ 14 «Ձնծաղիկ», թիվ 16 «Ոստան» մանկապարտեզներ**), մանկապարտեզը չունի կրթական ծրագիր իրականացնելու լիցենզիա՝ **4** **(33%)** մանկապարտեզում **(ՀՀ Լոռու մարզի Սպիտակի համայնքի թիվ 2, Օձունի, ՀՀ Սյունիքի մարզի Գորիսի թիվ 2, ՀՀ Շիրակի մարզի Փոքր Մանթաշի մանկապարտեզներ).**
* Գերազանցվել է լիցենզիայով նախադպրոցական տարիքի համակազմի համար մանկապարտեզին հատկացված երեխաների սահմանային թիվը՝ **3** **(25%)** մանկապարտեզում (**ՀՀ Տավուշի մարզի Դիլիջանի թիվ 4, ՀՀ Լոռու մարզի Վանաձորի թիվ 11, ՀՀ Արմավիրի մարզի Էջմիածնի թիվ 6 «Արևիկ»**).
* Մանկապարտեզի լիցենզիայով նախադպրոցական տվյալ երեխաների տարիքը նախատեսված չէ՝ **1 (8%)** մանկապարտեզում (**ՀՀ Լոռու մարզի Վանաձորի թիվ 32 մանկապարտեզ):**
* Օրինակելի հաստիքացուցակով նախատեսված մանկավարժական աշխատողների հաստիքները մանկապարտեզներին հատկացվել են սահմանված նորմատիվներից պակաս և (կամ) չեն հատկացվել՝ **11** մանկապարտեզներից **9-ում (82%) (ՀՀ Լոռու մարզի Օձունի, Վանաձորի թիվ 11, թիվ 32**, **ՀՀ Արմավիրի մարզի Էջմիածնի թիվ 6 «Արևիկ», Էջմիածնի թիվ 14 «Ձնծաղիկ», թիվ 16 «Ոստան», ՀՀ Սյունիքի մարզի Գորիսի թիվ 2, Վերիշենի, ՀՀ Շիրակի մարզի Փոքր Մանթաշի մանկապարտեզներ)**
* Մանկավարժական կադրերի ընտրության խախտումներ. **12** մանկապարտեզներից **8-ում (67%)` 23** մանկավարժական աշխատող (**ՀՀ Լոռու մարզի Օձունի (2), Վանաձորի թիվ 11 (2), թիվ 32 (1)**, **ՀՀ Սյունիքի մարզի Գորիսի թիվ 2 (8), Վերիշենի (3),** **ՀՀ Տավուշի մարզի Դիլիջանի թիվ 4 (4), ՀՀ Շիրակի մարզի Փոքր Մանթաշի (2), ««Ջունիոր Քլաբ» մանկական կենտրոն» ՍՊԸ (1) մանկապարտեզներ**):
* Մանկապարտեզում գործող խմբի երեխաների թիվը գերազանցում է սահմանված նորմատիվը՝ **11** մանկապարտեզներից **10-ում (91%) (ՀՀ Լոռու մարզի Օձունի, Վանաձորի թիվ 11, թիվ 32**, **Սպիտակի համայնքի թիվ 2, ՀՀ Արմավիրի մարզի Էջմիածնի թիվ 6 «Արևիկ», Էջմիածնի թիվ 14 «Ձնծաղիկ», թիվ 16 «Ոստան», ՀՀ Տավուշի մարզի Դիլիջանի թիվ 4, ՀՀ Սյունիքի մարզի Գորիսի թիվ 2, Վերիշենի մանկապարտեզներ):**
* Խմբում տարատարիք երեխաների առկայության պարագայում տարատարիք խմբեր չեն ձևավորվել, տարբերակված ուսուցում չի իրականացվել՝ **ՀՀ Արմավիրի մարզի** **Էջմիածնի թիվ 14 «Ձնծաղիկ» մանկապարտեզում** **(8%).**
* Տարատարիք խմբում երեխաների ուսուցումն ու դաստիարակությունը համապատասխան ծրագրով չի իրականացվել` **2 (17%)** մանկապարտեզում (**ՀՀ Սյունիքի մարզի Վերիշենի, ՀՀ Շիրակի մարզի Փոքր Մանթաշի մանկապարտեզներում).**
* Պարապմունքներն անցկացվել են սահմանված քանակից պակաս և (կամ) չեն անցկացվել, առկա չեն խաղալիքներ և սարքավորումներ սենսորային զարգացման համար՝ **2 (17%)** մանկապարտեզում (**ՀՀ Լոռու մարզի Օձունի, ՀՀ Շիրակի մարզի Փոքր Մանթաշի մանկապարտեզներ**).
* Առկա չեն խաղեր երեխաների ինտելեկտուալ զարգացման համար (դոմինո, շաշկի, շախմատ և այլն), երեխաների թատերական, երաժշտական, ֆիզիկական գործունեության զարգացման համար պայմաններ չեն ստեղծվել, բակում, հողամասում առկա չեն խաղային սարքավորումներ, խաղեր և խաղալիքներ՝ **ՀՀ Շիրակի մարզի Փոքր Մանթաշի մանկապարտեզում (8%).**
* Մանկապարտեզի մեթոդիստը պատշաճ չի կատարել իր պաշտոնային պարտականությունները **2`** **ՀՀ Լոռու մարզի Օձունի, Սպիտակի համայնքի թիվ 2 մանկապարտեզներում (17%).**
* Մեթոդիստի հաստիք չհատկացնելու հետևանքով չեն կատարվել նրա պաշտոնային պարտականությունները **2 (17%)` ՀՀ Սյունիքի մարզի Վերիշենի, ՀՀ Շիրակի մարզի Փոքր Մանթաշի մանկապարտեզներում.**
* Մանկապարտեզի հոգեբանը պատշաճ չի կատարել իր պաշտոնային պարտականությունները՝ **ՀՀ Լոռու մարզի Օձունի մանկապարտեզում (8%).**
* Մանկապարտեզի պարուսույցը պատշաճ չի կատարել իր պաշտոնային պարտականությունը՝ **ՀՀ Սյունիքի մարզի Վերիշենի մանկապարտեզում** **(8%).**
* Մանկապարտեզի ֆիզկուլտուրայի հրահանգիչը պատշաճ չի կատարել իր պաշտոնային պարտականությունները՝ **ՀՀ Լոռու մարզի** **Սպիտակի թիվ 2 մանկապարտեզում (8%).**

Այսպիսով, ստուգմամբ ընդգրկված ժամանակահատվածում ամենահաճախ կրկնվող խախտումները վերաբերում են՝

* խմբերի խտությանը՝ **10(91%),**
* հաստիքների հատկացմանը՝ **9 (75%),**
* կադրերի ընտրությանը՝ **8 (67%),**
* լիցենզիայի առկայությանը՝ **7 (58%)** մանկապարտեզում:

**Ստուգման արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները.**

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Հաստատության անվանումը*** |
| ***«Կրթության մասին» ՀՀ օրենք*** | |
| ***41-րդ կետի 1-ին մաս.*** *«Օրենքով նախատեսված կրթական ծրագրերը կարող են իրականացվել միայն լիցենզիայի առկայության դեպքում:»* | ***ՀՀ Լոռու մարզի Օձունի, Սպիտակի, ՀՀ Արմավիրի մարզի Էջմիածնի թիվ 14 «Ձնծաղիկ», թիվ 16 «Ոստան»,***  ***ՀՀ Սյունիքի մարզի Գորիսի թիվ 2,***  ***Վերիշենի,***  ***ՀՀ Շիրակի մարզի Փոքր Մանթաշի***  ***մանկապարտեզներ*** |
| ***«Նախադպրոցական կրթության մասին» ՀՀ օրենք*** | |
| ***10-րդ հոդվածի 2-րդ մաս.*** *«Նախադպրոցական ուսումնական հաստատությունների խմբերի խտությունը սահմանում է կրթության պետական կառավարման լիազորված մարմինը:»* | ***ՀՀ Սյունիքի մարզի Գորիսի 2,***  ***Վերիշենի մանկապարտեզներ*** |
| ***21-րդ հոդվածի 2-րդ մաս.*** *«Նախադպրոցական կրթությունն իրականացվում է կրթության պետական կառավարման լիազորված մարմնի հաստատած նախադպրոցական կրթության պետական կրթական չափորոշիչներին համապատասխան կրթական ծրագրերով:»* | ***ՀՀ Սյունիքի մարզի Վերիշենի մանկապարտեզ*** |
| ***ՀՀ կառավարության` 2002 թվականի դեկտեմբերի 26-ի № 54 նիստի արձանագրությամբ հավանության արժանացած «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրություն***  ***(փոփ.՝ ՀՀ կառավարության 2012 թվականի փետրվարի 2-ի № 4 արձանագրային որոշում)*** | |
| ***3-րդ բաժնի 16-րդ կետ.*** *«Հաստատության երեխաների համակազմի համալրման կարգն ու խմբերի առավելագույն խտությունը սահմանվում է պետական կրթական չափորոշիչներով:»* | ***ՀՀ Սյունիքի մարզի Գորիսի 2,***  ***Վերիշենի մանկապարտեզներ*** |
| ***3-րդ բաժնի 17-րդ կետ.*** *«Հաստատություն ընդունվում են մինչև վեց տարեկան երեխաները` նախադպրոցական պետական կրթական չափորոշիչներով սահմանված տարիքային հենքի և անհատական զարգացման առանձնահատկությունների հիման վրա ձևավորված խմբերում: Տարիքային հենքի վրա խմբերի ձևավորման անհնարինության դեպքում ձևավորվում են տարատարիք (խառը) խմբեր, որոնց գործունեությունն իրականացվում է կրթության պետական կառավարման լիազոր մարմնի գերատեսչական ակտերի պահանջներին համապատասխան:»* | ***ՀՀ Տավուշի մարզի Դիլիջանի թիվ 4,***  ***ՀՀ Լոռու մարզի Սպիտակի համայնքի թիվ 2,***  ***ՀՀ Շիրակի մարզի Փոքր Մանթաշի, ««Ջունիոր Քլաբ» մանկական կենտրոն» ՍՊԸ մանկապարտեզներ*** |
| ***3-րդ բաժնի 18-րդ կետ.*** *«Հաստատությունում կրթադաստիարակչական գործունեությունը կազմակերպվում է Հայաստանի Հանրապետության կրթության և գիտության նախարարության (այսուհետ` նախարարություն) կողմից երաշխավորված նախադպրոցական կրթության համալիր ծրագրին համապատասխան,:»* | ***ՀՀ Սյունիքի մարզի Վերիշենի մանկապարտեզ*** |
| ***3-րդ բաժնի 19-րդ կետ.*** *«Հաստատություններն իրենց գործունեության ուղղություններին համապատասխան բաժանվում են հետևյալ տեսակների՝ ա) մանկապարտեզ, որն իրականացնում է նախադպրոցական կրթական ծրագրեր և ապահովում է երեխաների խնամքը…»* | ***ՀՀ Լոռու մարզի Օձունի, Սպիտակի թիվ 2, ՀՀ Շիրակի մարզի Փոքր Մանթաշի***  ***մանկապարտեզներ*** |
| ***5-րդ բաժնի******32-րդ կետի «դ» ենթակետ.*** *«Հաստատության հիմնադրի բացառիկ լիազորություններն են` ... դ) հաստատության կանոնադրության հաստատումը և դրանում փոփոխությունների կատարումը:»* | ***ՀՀ Տավուշի մարզի Դիլիջանի թիվ 4,***  ***ՀՀ Լոռու մարզի Օձունի, Սպիտակի թիվ 2,***  ***ՀՀ Շիրակի մարզի Փոքր Մանթաշի***  ***մանկապարտեզներ*** |
| ***5-րդ բաժնի******37-րդ կետի «ժա» ենթակետ.*** *«Տնօրենը՝* *վերահսկողություն է իրականացնում հաստատության աշխատողների կողմից իրենց աշխատանքային պարտականությունների կատարման նկատմամբ:»* | ***ՀՀ Լոռու մարզի Սպիտակի թիվ 2 ,***  ***ՀՀ Սյունիքի մարզի Վերիշենի, ՀՀ Շիրակի մարզի Փոքր Մանթաշի***  ***մանկապարտեզներ*** |
| ***5-րդ բաժնի******39-րդ կետի «բ», «գ» ենթակետեր*** | ***ՀՀ Սյունիքի մարզի Վերիշենի մանկապարտեզ*** |
| ***ՀՀ կրթության և գիտության նախարարի` 2007 թվականի հունվարի 26-ի № 29-Ն (փոփ.՝ 2017 թվականի նոյեմբերի 16-ի № 1318-Ն) հրամանով հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի, խմբերի խտության, նորմատիվների» Հավելված 1 (հաստիքային միավորների թիվը 1 խմբի հաշվարկով)*** | |
| ***2-րդ կետ. Մեթոդիստի՝*** *ուսումնական գծով*  *տնօրենի տեղակալի հաստիքային միավորի քանակը՝ կախված խմբերի թվից* | ***ՀՀ Սյունիքի մարզի Վերիշենի,***  ***ՀՀ Շիրակի մարզի Փոքր Մանթաշի***  ***մանկապարտեզներ*** |
| ***1-ին կետ.*** *«****Դաստիարակ`*** *5-օրյա աշխատանքային շաբաթի դեպքում` 8 ժամ` 1,12:»* | ***ՀՀ Լոռու մարզի Օձունի,***  ***ՀՀ Շիրակի մարզի Փոքր Մանթաշի մանկապարտեզ*** |
| ***25-րդ կետ.*** *«****Երաժշտության դաստիարակ****՝ մանկապարտեզի 2 տարեկան և ավագ հասակի երեխաների յուրաքանչյուր խմբին 0.25 դրույք:»* | ***ՀՀ Լոռու մարզի Օձունի,***  ***ՀՀ Սյունիքի մարզի Գորիսի թիվ 2 մանկապարտեզներ*** |
| ***26-րդ կետ.*** *«****Ֆիզկուլտուրայի հրահանգիչ****` մանկապարտեզի 4 տարեկան և ավագ նախադպրոցական հասակի երեխաների յուրաքանչյուր խմբին 0.25 դրույք:»* | ***ՀՀ Լոռու մարզի Օձունի, Վանաձոր համայնքի թիվ 11, թիվ 32, ՀՀ Արմավիրի մարզի Էջմիածնի թիվ 6 «Արևիկ», թիվ 14 «Ձնծաղիկ», թիվ 16 «Ոստան», ՀՀ Սյունիքի մարզի Գորիսի թիվ 2, Վերիշենի,***  ***ՀՀ Շիրակի մարզի Փոքր Մանթաշի***  ***մանկապարտեզներ*** |
| ***28-րդ կետ.*** *«****Պարուսույց՝*** *պարի խմբավար՝ մանկապարտեզի 4 տարեկան և ավագ նախադպրոցական հասակի երեխաների յուրաքանչյուր խմբին 0.25 դրույք:»* | ***ՀՀ Լոռու մարզի Օձունի,***  ***ՀՀ Սյունիքի մարզի Գորիսի թիվ 2,***  ***Վերիշենի մանկապարտեզներ*** |
| ***29-րդ կետ.*** *«Մանկապարտեզներում, որտեղ տարիքային խմբերում ընդգրկված են նաև կրթության առանձնահատուկ պայմանների կարիք ունեցող երեխաներ, հիմնադրի կողմից սահմանվում է լրացուցիչ`* ***հատուկ մանկավարժ(ներ)ի (սուրդոմանկավարժ, լոգոպեդ, հոգեբան*** *և այլն) մինչև 2 միավոր հաստիք:»* | ***ՀՀ Սյունիքի մարզի Գորիս քաղաքի թիվ 2 մանկապարտեզ*** |
| ***ՀՀ կրթության և գիտության նախարարի` 2007 թվականի հունվարի 26-ի № 29-Ն (փոփ.՝ 2017 թվականի նոյեմբերի 16-ի № 1318-Ն) հրամանով հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի, խմբերի խտության, նորմատիվների» Հավելված 2 (խմբերի խտությունը և նորմատիվները)*** | |
| ***1-ին կետ.*** *«Ընդհանուր նշանակության նախադպրոցական հաստատություններում (մանկապարտեզներում, որտեղ իրականացվում են նախադպրոցական կրթական ծրագրեր, և ապահովվում է երեխաների խնամքը) 1-3 տարեկան երեխաների թիվը 15-20 է, 3-6 տարեկան երեխաների թիվը` 25-30 է:»* | ***ՀՀ Լոռու մարզի Օձունի,***  ***Սպիտակի թիվ 2,Վանաձորի թիվ 11, թիվ 32, ՀՀ Արմավիրի մարզի***  ***Էջմիածնի թիվ 6 «Արևիկ» , թիվ 16 «Ոստան» մանկապարտեզ,***  ***թիվ 14 «Ձնծաղիկ»,***  ***ՀՀ Սյունիքի մարզի Գորիսի թիվ 2,***  ***Վերիշենի, ՀՀ Տավուշի մարզի Դիլիջանի թիվ 4 մանկապարտեզներ*** |
| ***ՀՀ կրթության և գիտության նախարարի` 2011 թվականի ապրիլի 26-ի № 416-Ն հրամանով հաստատված «ՀՀ նախադպրոցական ուսումնական հաստատությունների ղեկավար և մանկավարժական կազմի տարիֆաորակավորման բնութագրեր»*** | |
| ***2-րդ գլխի 1-ին կետի 5-րդ ենթակետ.*** *«Տնօրենը …պլանավորում, համակարգում և վերահսկում է հաստատության կառուցվածքային ստորաբաժանումների մանկավարժական և այլ աշխատողների աշխատանքը... »* | ***ՀՀ Լոռու մարզի Սպիտակի թիվ 2,***  ***ՀՀ Սյունիքի մարզի Վերիշենի մանկապարտեզներ*** |
| ***2-րդ գլխի 1-ին կետի 8-րդ ենթակետ.*** *«Տնօրենը ձևավորում է երեխաների համակազմը, ապահովում նրանց սոցիալական պաշտպանվածությունը:»* | ***ՀՀ Լոռու մարզի Օձունի, Սպիտակի թիվ 2, Վանաձորի թիվ 32, ՀՀ Արմավիրի մարզի Էջմիածնի թիվ 16 «Ոստան»,***  ***թիվ 14 «Ձնծաղիկ»,***  ***ՀՀ Սյունիքի մարզի Գորիսի թիվ 2,***  ***Վերիշենի, ՀՀ Շիրակի մարզի Փոքր Մանթաշի մանկապարտեզներ*** |
| ***2-րդ գլխի 1-ին կետի 27-րդ, 3-րդ գլխի 1-ին կետի 8-րդ ենթակետեր.*** | ***ՀՀ Լոռու մարզի Սպիտակի թիվ 2,***  ***ՀՀ Սյունիքի մարզի Վերիշենի մանկապարտեզներ*** |
| ***3-րդ գլխի 1-ին կետի 12-րդ ենթակետի «գ» մաս, 14-րդ ենթակետ.*** | ***ՀՀ Սյունիքի մարզի Վերիշենի մանկապարտեզ*** |
| ***3-րդ գլխի 1-ին կետի 15-րդ ենթակետ.*** *«Տնօրենի ուսումնական գծով տնօրենի տեղակալը դաստիարակների համար անցկացնում է բաց պարապմունքներ, սեմինարներ, անհատական և խմբային խորհրդատվություններ (կոնսուլտացիաներ), ստուգատեսներ, ցուցահանդեսներ:»* | ***ՀՀ Լոռու մարզի Սպիտակի թիվ 2 մանկապարտեզ*** |
| ***3-րդ գլխի 1-ին կետի 17-րդ, 19-րդ ենթակետեր, 22-րդ ենթակետի «ա», «գ» պարբերություններ.*** | ***ՀՀ Լոռու մարզի Սպիտակի թիվ 2,***  ***ՀՀ Սյունիքի մարզի Վերիշենի մանկապարտեզներ*** |
| ***3-րդ գլխի 1-ին կետի 19-րդ ենթակետ.*** *«Տնօրենի ուսումնական գծով տնօրենի տեղակալը պատրաստում է ծնողների հետ տարվող աշխատանքների համար վահանակներ, շարժական թղթապանակներ ընտանեկան դաստիարակության փորձի վերաբերյալ:»* | ***ՀՀ Լոռու մարզի Օձունի մանկապարտեզ*** |
| ***3-րդ գլխի 3-րդ կետի 1-ին ենթակետ.*** *«Նախադպրոցական ուսումնական հաստատության* ***մեթոդիստի,*** *տնօրենի ուսումնական գծով տեղակալի պաշտոն զբաղեցնողը պետք է ունենա` բարձրագույն (բակալավր, դիպլոմավորված մասնագետ, մագիստրոս) կրթություն և վերջին 7 տարվա ընթացքում նախադպրոցական կրթության ոլորտի կամ մանկավարժական աշխատանքի առնվազն 2 տարվա մանկավարժական գործունեության ստաժ:»* | ***ՀՀ Տավուշի մարզի Դիլիջանի թիվ 4 (1),***  ***ՀՀ Լոռու մարզի***  ***Վանաձոր համայնքի թիվ 11 (1),***  ***ՀՀ Սյունիքի մարզի Գորիսի թիվ 2 (2) մանկապարտեզներ*** |
| ***4-րդ գլխի 1-ին կետի 1-ին ենթակետ.*** *«Նախադպրոցական ուսումնական հաստատության դաստիարակը պլանավորում և իրականացնում է սաների ուսուցումն ու դաստիարակությունը, կենսագործունեությունը, նախադպրոցական կրթության պետական չափորոշիչներին, կրթական ծրագրերին համապատասխան:»* | ***ՀՀ Սյունիքի մարզի Վերիշենի մանկապարտեզ*** |
| ***4-րդ գլխի 3-րդ կետի 1-ին ենթակետ.*** *«Նախադպրոցական ուսումնական հաստատության* ***դաստիարակը*** *պետք է ունենա` միջին մասնագիտական կամ բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն` համապատասխան որակավորմամբ կամ վերջին տասը տարվա ընթացքում նախադպրոցական կրթության ոլորտում կամ մանկավարժական գործունեության առնվազն երկու տարվա մանկավարժական գործունեության ստաժ:»* | ***ՀՀ Տավուշի մարզի Դիլիջանի թիվ 4 (1),***  ***ՀՀ Լոռու մարզի Վանաձորի թիվ 11 (1),***  ***թիվ 32 (1), Օձունի (1),***  ***ՀՀ Սյունիքի մարզի Գորիսի թիվ 2 (6),***  ***Վերիշենի (2), ՀՀ Շիրակի մարզի Փոքր Մանթաշի (1) մանկապարտեզներ*** |
| ***5-րդ գլխի 1-ին կետի 1-ին, 2-րդ, 8-րդ, 9-րդ, 10-րդ, 14-րդ, 18-րդ ենթակետեր.*** | ***ՀՀ Սյունիքի մարզի Գորիսի թիվ 2 մանկապարտեզ*** |
| ***6-րդ գլխի 1-ին կետի 2-րդ, 13-րդ, 17-րդ, 20-րդ ենթակետեր.*** | ***ՀՀ Լոռու մարզի Օձունի մանկապարտեզ*** |
| ***7-րդ գլխի 1-ին կետի 1-8-րդ և 10-15 ենթակետեր.*** *«Նախադպրոցական ուսումնական հաստատության ֆիզկուլտուրայի հրահանգչի բոլոր պաշտոնային պարտականությունների կատարում:»* | ***ՀՀ Լոռու մարզի Վանաձորի թիվ 11, թիվ 32, ՀՀ Արմավիրի մարզի Էջմիածնի թիվ 6 «Արևիկ», թիվ 14 «Ձնծաղիկ», թիվ 16 «Ոստան», ՀՀ Սյունիքի մարզի Գորիսի թիվ 2, Վերիշենի մանկապարտեզներ*** |
| ***7-րդ գլխի 1-ին կետի 6-րդ, 8-րդ ենթակետեր.*** | ***ՀՀ Լոռու մարզի Սպիտակի թիվ 2 մանկապարտեզ*** |
| ***7-րդ գլխի 1-ին կետի 1-7-րդ, 9-րդ ենթակետեր, 10-րդ ենթակետի «դ» պարբերություն*** | ***ՀՀ Սյունիքի մարզի Վերիշենի մանկապարտեզ*** |
| ***7-րդ գլխի 1-ին կետի 13-րդ ենթակետ.*** *«Նախադպրոցական ուսումնական հաստատության ֆիզկուլտուրայի հրահանգիչը տարվա ընթացքում երկու անգամ ձևավորում է յուրաքանչյուր երեխայի ֆիզիկական զարգացման գնահատականը (կիրառելով ընտրանքային կարգով գնահատման (դիագնոստիկայի) մեթոդիկան):»* | ***ՀՀ Լոռու մարզի Սպիտակի թիվ 2 մանկապարտեզ*** |
| ***7-րդ գլխի 3-րդ կետի 1-ին ենթակետ.*** *«Նախադպրոցական ուսումնական հաստատության* ***երաժշտության դաստիարակի*** *պաշտոնն զբաղեցնողը պետք է ունենա միջին մասնագիտական կամ բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն` համապատասխան որակավորմամբ:»* | ***ՀՀ Լոռու մարզի Օձունի (1),***  ***ՀՀ Շիրակի մարզի Փոքր Մանթաշի***  ***(1) մանկապարտեզներ*** |
| ***8-րդ գլխի 3-րդ կետի 1-ին ենթակետ.*** *«Նախադպրոցական ուսումնական հաստատության* ***պարուսույցը*** *(պարի խմբավարը) պետք է ունենա` միջին մասնագիտական կամ բարձրագույն (բակալավր, դիպլոմավորված մասնագետ, մագիստրոս) կրթություն` համապատասխան որակավորմամբ:»* | ***ՀՀ Տավուշի մարզի Դիլիջանի թիվ 4 (1),***  ***ՀՀ Սյունիքի մարզի Վերիշենի (1), ««Ջունիոր Քլաբ» մանկական կենտրոն» ՍՊԸ (1) մանկապարտեզներ*** |
| ***8-րդ (9-րդ) գլխի 3-րդ կետի 1-ին ենթակետ.*** *«Նախադպրոցական ուսումնական հաստատության* ***լրացուցիչ կրթության մանկավարժը*** *պետք է ունենա` միջին մասնագիտական կամ բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն` մանկավարժական որակավորմամբ:»* | ***ՀՀ Տավուշի մարզի Դիլիջանի թիվ 4 մանկապարտեզ (1)*** |
| ***ՀՀ կրթության և գիտության նախարարի` 2011 թվականի մարտի 30-ի N 257-Ն հրամանով հաստատված «Նախադպրոցական կրթության պետական չափորոշիչ»*** | |
| ***8-րդ գլխի 20-րդ կետի 5-րդ, 6-րդ, 7-րդ, 8-րդ, 16-19-րդ, 20-27-րդ, 46-49-րդ, 61-63-րդ ենթակետեր, 9-րդ գլխի 6-րդ կետ*** | ***ՀՀ Շիրակի մարզի Փոքր Մանթաշի***  ***մանկապարտեզ*** |
| ***9-րդ գլխի 4-րդ և 5-րդ կետ և 8-րդ գլխի 20-րդ կետի 6-րդ, 7-րդ և 8-րդ ենթակետեր*** | ***ՀՀ Լոռու մարզի Օձունի մանկապարտեզ*** |
| ***5-րդ բաժնի 6-րդ և 9-րդ գլխի 4-րդ կետեր*** | ***ՀՀ Արմավիրի մարզի Էջմիածնի թիվ 14 «Ձնծաղիկ» մանկապարտեզ*** |
| ***ՀՀ կրթության և գիտության նախարարի համապատասխան հրամանով հաստատված նախադպրոցական ծրագրերով կրթական գործունեության լիցենզիայի պայման (նախադպրոցական տարիքի համակազմի համար նախատեսված սահմանային թիվ*** | ***ՀՀ Լոռու մարզի Վանաձորի թիվ 11, թիվ 32, ՀՀ Արմավիրի մազի Էջմիածնի թիվ 6 «Արևիկ», ՀՀ Տավուշի մարզի Դիլիջանի թիվ 4 մանկապարտեզներ*** |

|  |
| --- |
| ***Ձեռնարկված միջոցառումները՝*** |

Ըստ ստուգումների արդյունքների՝ ստուգված բոլոր **12** մանկապարտեզներում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է **12** ակտ:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ մանկապարտեզների տնօրեններին, ««Ջունիոր Քլաբ» մանկական կենտրոն» ՍՊԸ-ի հիմնադիր և գործադիր տնօրենին և ՀՀ Լոռու մարզի Օձուն, Վանաձոր, Սպիտակ, ՀՀ Սյունիքի մարզի Գորիս, ՀՀ Տավուշի մարզի Դիլիջան, ՀՀ Արմավիրի մարզի Էջմիածին ՀՀ Շիրակի մարզի Փոքր Մանթաշ համայնքների ղեկավարներին տրամադրվել են ակտերի մեկական օրինակները:

Հայտնաբերված խախտումների վերաբերյալ գրություններ են ներկայացվել համայնքների ղեկավարներին, ««Ջունիոր Քլաբ» մանկական կենտրոն» ՍՊԸ-ի հիմնադիր և գործադիր տնօրենին՝ առաջարկելով քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել տեսչական մարմնին:

ՀՀ Լոռու մարզի Օձուն, Սպիտակ, ՀՀ Տավուշի մարզի Դիլիջան և ՀՀ Շիրակի մարզի Փոքր Մանթաշ համայնքների ղեկավարներին գրությամբ առաջարկվել է նաև, հիմք ընդունելով ՀՀ կառավարության՝ 2002 թվականի դեկտեմբերի 26-ի «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրությանը հավանություն տալու մասին» № 54 արձանագրային որոշմամբ հաստատված օրինակելի կանոնադրության (այսուհետ՝ օրինակելի կանոնադրություն) 32-րդ կետի «դ» ենթակետի պահանջը՝ «Հաստատության հիմնադրի բացառիկ լիազորություններն են հաստատության կանոնադրության հաստատումը և դրանում փոփոխությունների կատարումը.», համապատասխանեցնել մանկապարտեզների գործող կանոնադրությունները օրինակելի կանոնադրության պահանջներին:

Խախտումների հետևանքները վերացնելու նպատակով բոլոր **12** մանկապարտեզների տնօրեններին տրվել են հանձնարարականներ՝ համաձայն տեսչական մարմնի ղեկավարի կարգադրագրերի:

***Հանրակրթության ոլորտ***

***2.2. ՀՀ Արագածոտնի մարզի 2, ՀՀ Գեղարքունիքի մարզի 3, ՀՀ Լոռու մարզի 5 դպրոցներ***

|  |
| --- |
| ***Հիմքը`*** |

ԿՏՄ 2020 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Հանրակրթական ուսումնական հաստատությունների կողմից առավել որակյալ ուսուցում և ուսումնառություն ապահովելու նկատմամբ օրենքով սահմանված կարգով վերահսկողության իրականացումը, ինչպես նաև կրթական գործունեության ռիսկայնությունը վերլուծելու, գնահատելու, տվյալների բազայի ձևավորումը։

|  |
| --- |
| ***Ժամկետը՝*** |

2020 թվականի III եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

2017 թվականի օգոստոսի 20-ից մինչև 2020 թվականի մարտի 16-ը:

|  |
| --- |
| ***Ստուգման արդյունքները՝*** |

**2020** թվականի III եռամսյակում ստուգումներ են իրականացվել ՀՀ 10՝ **1** հիմնական, **7** միջնակարգ, **2** ավագ դպրոցներում (**ՀՀ Արագածոտնի մարզի Լեռնապարի մ/դ, Ձորագլխի Յու. Հովհաննիսյանի անվան մ/դ, ՀՀ Գեղարքունիքի մարզի** **Սևանի Խ. Աբովյանի անվան ա/դ, Սարուխանի հ. 2 մ/դ, Գանձակ գյուղի հ. 2 մ/դ, ՀՀ Լոռու մարզի Չկալովի հ/դ, Լուսաղբյուրի մ/դ, Մեծավանի հ. 1 մ/դ, Լերմոնտովոյի Ե. Ուդալցովի անվան մ/դ, Վանաձորի Գրիբոյեդովի անվան N 11 ա/դ**):

**Հաստատությունների կրթական գործունեության ստուգման արդյունքում արձանագրվել են հետևյալ բնույթի խախտումներ.**

* Կառավարման խորհրդի գործունեությանը վերաբերող խախտումներ՝ 8 (80%) դպրոցում (**ՀՀ Լոռու մարզի Վանաձորի Գրիբոյեդովի անվան N 11 ա/դ, Լերմոնտովոյի Ե. Ուդալցովի անվան մ/դ, Լուսաղբյուրի մ/դ, Մեծավանի N 1 մ/դ, ՀՀ Արագածոտնի մարզի Ձորագլխի Յու. Հովհաննիսյանի անվան մ/դ, Լեռնապարի մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ, ՀՀ Գեղարքունիքի մարզի Սևանի Խ. Աբովյանի անվան ա/դ):**
* Տնօրենի պաշտոնի թափուր տեղի համար կայացած մրցույթը կազմակերպվել է ընթացակարգային խախտումներով՝ **3(30%)**  դպրոցում (**ՀՀ Լոռու մարզի Մեծավանի N 1 մ/դ, ՀՀ Արագածոտնի մարզի Լեռնապարի մ/դ, ՀՀ Գեղարքունիքի մարզի Սևանի Խ. Աբովյանի անվան ա/դ**):
* Դպրոցի կանոնադրության մեջ չեն ներառվել օրինակելի կանոնադրության փոփոխությունները՝ **5** **(50%)**  դպրոցում (**ՀՀ Գեղարքունիքի մարզի Սևանի Խ. Աբովյանի անվան ա/դ, Գանձակ գյուղի N 2 մ/դ, Սարուխանի Մ.Խոստեղյանի անվան թիվ 2 մ/դ, ՀՀ Արագածոտնի մարզի Լեռնապարի մ/դ, ՀՀ Արագածոտնի մարզի Ձորագլխի Յու. Հովհաննիսյանի անվան մ/դ**):
* Դպրոցում ներքին գնահատում չի իրականացվել, հետևաբար արդյունքների վերաբերյալ տեղեկանքը տնօրենը չի ներկայացրել գործող խորհուրդների քննարկմանը, չի ապահովել դրա հրապարակումը՝ **3(30%)** դպրոցում (**ՀՀ Արագածոտնի մարզի Լեռնապարի մ/դ, ՀՀ Լոռու մարզի Լերմոնտովոյի Ե. Ուդալցովի անվան մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ**):
* Դպրոցի հաջորդ տարվա բյուջեի նախագծի նախնական տարբերակը չի քննարկվել սահմանված կարգով՝ **3(30%)** դպրոցում (**ՀՀ Արագածոտնի մարզի Լեռնապարի մ/դ, ՀՀ Լոռու մարզի Լերմոնտովոյի Ե. Ուդալցովի անվան մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ**):
* Մանկավարժական աշխատողների նշանակում՝ **7** **(70%)** դպրոցում՝ **9** մանկավարժական աշխատող (**ՀՀ Լոռու մարզի Չկալովի հ/դ (2 ուսուցիչ), Լուսաղբյուրի մ/դ (1 ուսուցիչ), Մեծավանի հ.1 մ/դ (1 լաբորանտ), Վանաձորի Գրիբոյեդովի անվան N 11 ավագ դպրոց (1 ուսուցիչ), ՀՀ Արագածոտնի մարզի Լեռնապարի մ/դ (1 ուսուցիչ), Ձորագլխի Յու. Հովհաննիսյանի անվան մ/դ (1 ուսուցիչ), ՀՀ Գեղարքունիքի մարզի Գանձակ գյուղի N 2 մ/դ (2 ուսուցիչ):**
* Ուսուցչի թափուր տեղ առաջանալուց հետո մրցույթ չի հայտարարվել, թ*ափուր դասաժամերը առանց մրցույթի տրամադրվել են դպրոցի համապատասխան որակավորում չունեցող ուսուցչին՝* **ՀՀ Գեղարքունիքի մարզի Գանձակ գյուղի N 2 մ/դ-ում (10%).**
* Ուսուցչի թափուր տեղի մրցույթի ընթացակարգի խախտումներ՝ **2(20%)** դպրոցում (**ՀՀ Լոռու մարզի Մեծավանի N 1 մ/դ, ՀՀ Արագածոտնի մարզի Լեռնապարի մ/դ**):
* Մինչև ուսուցչի թափուր տեղի մրցույթների կայանալը դասավանդել է ոչ մասնագետ՝ **7** **(70%)** դպրոցներում **21** ուսուցիչ (**ՀՀ Լոռու մարզի Չկալովի հ/դ(6), Լուսաղբյուրի մ/դ (1), Մեծավանի հ.1 մ/դ (7), Լերմոնտովոյի Ե. Ուդալցովի անվան մ/դ (3), ՀՀ Արագածոտնի մարզի Լեռնապարի մ/դ (1), ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ (1), ՀՀ Գեղարքունիքի մարզի Գանձակ գյուղի N 2 մ/դ (2)):**
* Դպրոցի տնօրենի՝ ուսումնական աշխատանքի գծով տեղակալի շաբաթական ուսումնական ծանրաբեռնվածությունը չի համապատասխանում սահմանված նորմերին՝ **2(20%)**  դպրոց (**ՀՀ Գեղարքունիքի մարզի** **Սևանի Խ. Աբովյանի անվան ա/դ, ՀՀ Լոռու մարզի Լուսաղբյուրի մ/դ**):
* Դպրոցի մասնագիտացված կրթական աջակցությունների գծով տեղակալը տնօրենի մերձավոր ազգականն է**՝ ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ-ում** **(10%):**
* Տնօրենի, ինչպես նաև ուսումնական աշխատանքի գծով տեղակալի կողմից պատշաճ վերահսկողություն չի իրականացվել սովորողների գիտելիքների յուրացման որակի նկատմամբ, անհրաժեշտ միջոցներ չեն ձեռնարկվել կրթության որակի ապահովման համար՝ **ՀՀ Լոռու մարզի Լերմոնտովոյի Ե. Ուդալցովի անվան մ/դ-ում** **(10%):**
* Տնօրենի՝ ուսումնական աշխատանքի գծով տեղակալի պարտականությունների ոչ պատշաճ կատարում՝ 2 (20%) դպրոց (**ՀՀ Լոռու մարզի Լերմոնտովոյի Ե. Ուդալցովի անվան մ/դ, Լուսաղբյուրի մ/դ**):
* Մանկավարժական խորհրդի ձևավորման և գործունեության խախտումներ՝

**ՀՀ Արագածոտնի մարզի Լեռնապարի մ/դ-ում (10%):**

* Առարկայական մեթոդական միավորումների գործունեությանը վերաբերող խախտումներ՝ **ՀՀ Լոռու մարզի Լուսաղբյուրի մ/դ-ում (10%).**
* 2019-2020 ուսումնական տարվա ուսումնական պլանի և դասացուցակի, դասամատյանի գրանցումների մեջ որոշ առարկաներից որոշ դասարաններում առկա են անհամապատասխանություններ՝ **ՀՀ Արագածոտնի մարզի Լեռնապարի մ/դ-ում(10%).**
* Ուսպլանի խախտումներ՝ **Սևանի Խ. Աբովյանի անվան ա/դ-ում** **(10%).**
* Դպրոցում գերազանցվել է լիցենզիայով սահմանված սովորողների սահմանային տեղերի թիվը՝ **4** **(40%)** դպրոցում (**ՀՀ Լոռու մարզի Լուսաղբյուրի մ/դ (տարրական), Մեծավանի հ. 1 մ/դ (տարրական, հիմնական), Լերմոնտովոյի Ե. Ուդալցովի անվան մ/դ (հիմնական դպրոց), Վանաձորի Գրիբոյեդովի անվան N 11 ա/դ (միջնակարգ դպրոց)**):
* Դասարանի անհամապատասխանություն, որի հետևանքով չի ապահովվել կրթության *շարունակականությունը, հաջորդականությունը և համապատասխանությունը սովորողի զարգացման մակարդակին՝* **2** **(20%)** դպրոցում **5** սովորող (**Սևանի Խ. Աբովյանի անվան ա/դ (2), Վանաձորի Գրիբոյեդովի անվան N 11 ա/դ (3)**):
* Սովորողի տեղափոխումը դպրոցից իրականացվել է սահմանված կարգի խախտումով՝ **ՀՀ Լոռու մարզի Մեծավանի N 1 մ/դ-ում** **(10%):**
* Սովորողի ընդունելությունը դպրոց իրականացվել է սահմանված կարգի խախտումով՝ **3(30%)** դպրոցում (**ՀՀ Լոռու մարզի Մեծավանի հ. 1 մ/դ, Լերմոնտովոյի Ե. Ուդալցովի անվան մ/դ, ՀՀ Արագածոտնի մարզի Լեռնապարի մ/դ, ՀՀ Գեղարքունիքի մարզի Սևանի Խ. Աբովյանի անվան ա/դ**):
* Ըստ սովորողների հրամանագրքի՝ ՌԴ մեկնելու կապակցությամբ դպրոցից ազատված սովորողի ծնողի դիմումն առկա չէ՝ **ՀՀ Գեղարքունիքի մարզի Գանձակ գյուղի N 2 մ/դ (10%):**

**Խախտվել են հետևյալ իրավական ակտերի պահանջները.**

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Դպրոցի անվանումը*** |
| ***«Կրթության մասին» ՀՀ օրենք*** | |
| ***32-րդ հոդվածի 1-ին մաս*** *«Ուսումնական հաստատության հիմնադիր փաստաթուղթը դրա հիմնադրի (հիմնադիրների) հաստատած կանոնադրությունն է:»**(ՀՀ կառավարության 2019 թվականի նոյեմբերի 21-ի № 1641-Ն որոշման պահանջներ):* | ***ՀՀ Արագածոտնի մարզի Լեռնապարի մ/դ,***  ***Ձորագլխի մ/դ, ՀՀ Գեղարքունիքի մարզի***  ***Սևանի Խ.Աբովյանի անվան ա/դ, Սարուխանի հ.2 մ/դ*** |
| ***«Հանրակրթության մասին» ՀՀ օրենք*** | |
| ***5-րդ հոդվածի 2-րդ մասի 2-րդ կետ.*** *«Հանրակրթության բնագավառում պետությունը երաշխավորում է… 2)…շարունակականությունը, հաջորդականությունը և համապատասխանությունը սովորողների զարգացման մակարդակի****:****»* | ***Վանաձորի Գրիբոյեդովի անվան N 11 ա/դ,***  ***Սևանի Խ. բովյանի անվան ա/դ*** |
| ***11-րդ հոդվածի 1-ին մաս.*** *«Խորհուրդը Հայաստանի Հանրապետության կառավարության սահմանած կարգով ընտրում է տնօրեն:»* | ***ՀՀ Արագածոտնի մարզի Լեռնապարի մ/դ*** |
| ***11-րդ հոդվածի 1-ին մասի 3-րդ կետ.*** *«Պետական ուսումնական հաստատության խորհուրդը հավանություն է տալիս ուսումնական հաստատության զարգացման ծրագրին:»* | ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***11-րդ հոդվածի 1-ին մասի 8-րդ կետ.*** *«Պետական ուսումնական հաստատության խորհուրդը քննարկում է ներքին և արտաքին գնահատման արդյունքները:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ, Սևանի Խ.Աբովյանի անվան ա/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան հ.2 մ/դ*** |
| ***11-րդ հոդվածի 1-ին մասի 9-րդ կետ.*** *«Պետական ուսումնական հաստատության խորհուրդը վերահսկում է ուսումնական հաստատության զարգացման ծրագրի կատարումը:»* | ***Սևանի Խ. Աբովյանի անվան ա/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան հ.2 մ/դ*** |
| ***11-րդ հոդվածի 1-ին մասի 12-րդ կետ.*** *«Պետական ուսումնական հաստատության խորհուրդը հաստատում է իր աշխատակարգը:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***12-րդ հոդվածի 1-ին մասի 7-րդ, 9-րդ,*** *12****-րդ կետեր․*** | ***ՀՀ Արագածոտնի մարզի Լեռնապարի մ/դ*** |
| ***12-րդ հոդվածի 18-րդ մասի 1-ին կետ.*** *«Պետական ուսումնական հաստատության տնօրենը խորհրդի քննարկմանն է ներկայացնում ներքին գնահատման արդյունքների վերաբերյալ տեղեկանք:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ,***  ***ՀՀ Արագածոտնի մարզի Լեռնապարի մ/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան հ.2 մ/դ*** |
| ***12-րդ հոդվածի 18-րդ մասի 4-րդ կետ.*** *«Պետական ուսումնական հաստատության տնօրենը խորհրդի հավանությանն է ներկայացնում ուսումնական հաստատության զարգացման ծրագիրը:»* | ***ՀՀ Գեղարքունիքի մարզի Սարուխանի Մ.Խոստեղյանի անվան հ.2 մ/դ*** |
| ***14-րդ հոդվածի 3-րդ մաս.*** *«Հանրակրթական պետական ծրագիր իրականացնող ուսումնական հաստատությունն իր ուսումնական պլանները կազմում է օրինակելի ուսումնական պլանների հիման վրա:»* | ***Սևանի Խ.Աբովյանի անվան ա/դ*** |
| ***16-րդ հոդվածի 1-ին մաս****․«Սովորողների ընդունելությունը ուսումնական հաստատություն իրականացվում է տնօրենի հրամանով` դպրոցահասակ երեխայի ծնողի կամ նրա օրինական ներկայացուցչի (այսուհետ` ծնող) դիմումի և հաստատության ու ծնողի միջև կնքված պայմանագրի հիման վրա` սույն օրենքով և ուսումնական հաստատության կանոնադրությամբ սահմանված կարգով:»* | ***ՀՀ Արագածոտնի մարզի Լեռնապարի մ/դ*** |
| ***16-րդ հոդվածի 8-րդ մասի 1-ին կետ, 24-րդ հոդվածի 3-րդ մաս****.* | ***ՀՀ Գեղարքունիքի մարզի Գանձակ գյուղի N 2 մ/դ*** |
| ***25-րդ հոդվածի 4-րդ մաս.******«****Կես դրույքով պաշտոնավարող և համապատասխան որակավորում ունեցող պետական ուսումնական հաստատության վարչական աշխատողը համատեղության կարգով կարող է ունենալ շաբաթական մինչև տասնչորս դասաժամ ուսումնական ծանրաբեռնվածություն****:»*** | ***ՀՀ Լոռու մարզի Լուսաղբյուրի մ/դ (1),***  ***Սևանի Խ. Աբովյանի անվան ա/դ (1)*** |
| ***26-րդ հոդվածի 1-ին մաս.*** *«Ուսումնական հաստատության ուսուցիչ կարող է լինել այն անձը, որը ստացել է մանկավարժական համապատասխան որակավորում (բակալավրի, մագիստրոսի, դիպլոմավորված մասնագետի կրթական աստիճանով) կամ ունի բարձրագույն կրթություն և վերջին տասը տարվա ընթացքում մանկավարժական (կամ ուսուցչական) գործունեության առնվազն 5 տարվա աշխատանքային ստաժ:»* | ***Վանաձորի Գրիբոյեդովի անվան N 11 ա/դ (1),***  ***ՀՀ Լոռու մարզի Լուսաղբյուրի մ/դ (1),***  ***Չկալովի հ/դ (2), ՀՀ Արագածոտնի մարզի Ձորագլխի Յու. Հովհաննիսյանի անվան մ/դ (1),***  ***Լեռնապարի մ/դ (1), ՀՀ Գեղարքունիքի մարզի Գանձակ գյուղի հ. 2 մ/դ (2)*** |
| ***34-րդ հոդվածի 2-րդ մաս.*** *«Ներքին գնահատումն իրականացվում է տարեկան մեկ անգամ` մինչև նոր ուսումնական տարվա սկիզբը։ Ներքին գնահատմանը մասնակցում են վարչական և մանկավարժական աշխատողները, սովորողները և ծնողները»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ,***  ***ՀՀ Արագածոտնի մարզի Լեռնապարի մ/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***34-րդ հոդվածի 3-րդ մաս.*** *«Ներքին գնահատման հաշվետվությունը տնօրենը մինչև ընթացիկ տարվա սեպտեմբերի 5-ը ներկայացնում է ուսումնական հաստատության խորհրդին, ծնողական, աշակերտական և այլ գործող խորհուրդներին, ինչպես նաև ապահովում դրա հրապարակումը»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ,***  ***ՀՀ Արագածոտնի մարզի Լեռնապարի մ/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***ՀՀ կառավարության 2010 թվականի հոկտեմբերի 14-ի N 1391-Ն որոշմամբ հաստատված «Հայաստանի Հանրապետության հիմնական ծրագրեր իրականացնող հանրակրթական ուսումնական հաստատության մանկավարժական աշխատողների պաշտոնների անվանացանկի և նկարագրեր»*** | |
| ***3-րդ գլխի 1-ին կետի 1-ին, 2-րդ ենթակետեր.*** | ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***3-րդ գլխի 1-ին կետի 5-րդ ենթակետ.*** *«Հանրակրթական ուսումնական հաստատության տնօրենի՝ ուսումնական աշխատանքի գծով տեղակալը ղեկավարում է առարկայական մեթոդական միավորումների աշխատանքները:»* | ***ՀՀ Լոռու մարզի Լուսաղբյուրի մ/դ*** |
| ***3-րդ գլխի 1-ին կետի 6-րդ ենթակետ.*** *«Հանրակրթական ուսումնական հաստատության տնօրենի՝ ուսումնական աշխատանքի գծով տեղակալը ներկայացնում է առաջարկություններ ուսումնադաստիարակչական գործընթացի կատարելագործման ուղղությամբ:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***11-րդ գլխի 3-րդ կետի 1-ին ենթակետ*** *«Հանրակրթական ուսումնական հաստատության* ***զինղեկի*** *պաշտոնն զբաղեցնողը պետք է ունենա բարձրագույն (բակալավր, դիպլոմավորված մասնագետ, մագիստրոս) մասնագիտական կրթություն, սպայական կոչում:»* | ***ՀՀ Լոռու մարզի Չկալովի հ/դ (1)*** |
| ***13-րդ գլխի 3-րդ կետի 1-ին ենթակետ.*** *«Հանրակրթական ուսումնական հաստատության* ***լաբորանտ****ը պետք է ունենա բարձրագույն (բակալավր, դիպլոմավորված մասնագետ, մագիստրոս) կամ միջին մասնագիտական կրթություն:»* | ***ՀՀ Լոռու մարզի Մեծավանի N 1 մ/դ (1)*** |
| ***ՀՀ կառավարության 2002 թվականի հուլիսի 25-ի N 1392-Ն որոշմամբ հաստատված «Հայաստանի Հանրապետության պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրություն» (Հավելված 3)*** | |
| ***ՀՀ կառավարության 2002թ. հուլիսի 25-ի N 1392-Ն որոշմամբ հաստատված*** *«ՀՀ պետական հանրակրթական ուսումնական հաստատություն» պետական ոչ առևտրային կազմակերպության օրինակելի կանոնադրության պահանջների անհամապատասխանություն****:*** | ***ՀՀ Գեղարքունիքի մարզի Գանձակ գյուղի N 2 մ/դ*** |
| ***32-րդ կետ. «****Դպրոցն ունի կոլեգիալ կառավարման մարմին` խորհուրդ, որը ձևավորվում է նախարարության սահմանած կարգով:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***33-րդ կետի 1-ին ենթակետ.*** *«Խորհուրդը Հայաստանի Հանրապետության կառավարության սահմանած կարգով ընտրում է տնօրեն:»* | ***ՀՀ Արագածոտնի մարզի Լեռնապարի մ/դ*** |
| ***33-րդ կետի 2-րդ ենթակետ․*** *«Խորհուրդը տնօրենի գործունեության նկատմամբ իրականացնում է ընթացիկ վերահսկողություն:»* | ***ՀՀ Արագածոտնի մարզի Լեռնապարի մ/դ,***  ***Սևանի Խ. Աբովյանի անվան ա/դ*** |
| ***33-րդ կետի 7-րդ ենթակետ․*** *«Խորհուրդը քննարկում է ․․․ ուսումնադաստիարակչական գործունեության ․․․ մասին հաշվետվությունները:»* | ***ՀՀ Արագածոտնի մարզի Լեռնապարի մ/դ*** |
| ***33-րդ կետի 8-րդ ենթակետ.*** *«Դպրոցի խորհուրդը քննարկում է ներքին և արտաքին գնահատման արդյունքները:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ, Սևանի Խ.Աբովյանի անվան ա/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***33-րդ կետի 9-րդ ենթակետ․*** *«Դպրոցի խորհուրդը վերահսկում է դպրոցի զարգացման ծրագրի կատարումը:»* | ***ՀՀ Արագածոտնի մարզի Լեռնապարի մ/դ,***  ***Սևանի Խ. Աբովյանի անվան ա/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***41-րդ կետ․*** *«Խորհրդի նիստերը գումարվում են նրա նախագահի կողմից` առնվազն յուրաքանչյուր եռամսյակը մեկ անգամ ․․․»* | ***Սևանի Խ. Աբովյանի անվան ա/դ*** |
| ***48-րդ կետի 1-ին ենթակետ.*** *«Դպրոցի տնօրենը խորհրդի քննարկմանն է ներկայացնում դպրոցի … ներքին գնահատման արդյունքները:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ, ՀՀ Արագածոտնի մարզի Լեռնապարի մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***48-րդ կետի 8-րդ ենթակետ****. «պրոցի տնօրենը՝…8) համաձայն պաշտոնների անվանացանկի և պաշտոնի նկարագրի` ...իրականացնում է ...* ***մանկավարժական և այլ կադրերի... ընտրությունը...»*** | ***Վանաձորի Գրիբոյեդովի անվան N 11 ա/դ,***  ***ՀՀ Լոռու մարզի Լերմոնտովոյի Ե.Ուդալցովի անվան մ/դ, Լուսաղբյուրի մ/դ, Չկալովի հ/դ,***  ***ՀՀ Արագածոտնի մարզի Ձորագլխի Յու. Հովհաննիսյանի անվան մ/դ, Լեռնապարի մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ, Գանձակ գյուղի N 2 մ/դ*** |
| ***48-րդ կետի 10-րդ ենթակետ.*** *«Դպրոցի տնօրենը իրականացնում է վերահսկողություն դասավանդման բովանդակության, սովորողների գիտելիքների յուրացման որակի նկատմամբ:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***48-րդ կետի 12-րդ ենթակետ.*** *«Դպրոցի տնօրենը ուսումնական պլանին համապատասխան՝ ապահովում է կրթական ծրագրերի իրականացումը, կրթական գործընթացի կազմակերպումը և կրում է պատասխանատվություն կրթության որակի և բովանդակության համար:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ, ՀՀ Արագածոտնի մարզի Լեռնապարի մ/դ, ՀՀ Գեղարքունիքի մարզի Գանձակ գյուղի N 2 մ/դ*** |
| ***48-րդ կետի 18-րդ ենթակետ.*** *«Դպրոցի տնօրենը`... 18) սահմանված կարգով ձևավորում է դպրոցի սովորողների համակազմը...»* | ***Վանաձորի Գրիբոյեդովի անվան N 11 ա/դ,***  ***ՀՀ Լոռու մարզի Լերմոնտովոյի Ե.Ուդալցովի անվան մ/դ, Սևանի Խ. Աբովյանի անվան ա/դ*** |
| ***51-րդ կետի 2-րդ ենթակետ.*** *«Դպրոցի բյուջեի նախագծի մշակման, բյուջեի հաստատման և կատարման մասին հաշվետվությունների աշխատանքները կազմակերպելու նպատակով տնօրենը կազմում է դպրոցի բյուջետային օրացույց` հետևյալ ժամանակացույցին համապատասխան՝ բյուջեի նախագծի քննարկումների, այդ թվում` հանրային, կազմակերպման ու լրամշակման (սեպտեմբերի 21-ից մինչև նոյեմբերի 15-ը):»* | ***ՀՀ Լոռու մարզի Լերմոնտովոյի Ե.Ուդալցովի մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***53-րդ կետի 2-րդ ենթակետ.*** *«Տնօրենը բյուջեի նախագծի մշակման աշխատանքների նախապատրաստական փուլում տնօրենը բյուջետային գործընթացին անհրաժեշտ ուղղվածություն տալու, բյուջեի մշակման աշխատանքների վերջնական արդյունքների արդյունավետությունն ապահովելու նպատակով իրականացնում է բյուջեի նախագծի քննարկումը մանկավարժական խորհրդի, ծնողական և աշակերտական խորհուրդների, կառավարման խորհրդի հետ՝ առաջարկներ ստանալու և պարզաբանումներ տալու նպատակով:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ, ՀՀ Արագածոտնի մարզի Լեռնապարի մ/դ, ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***71-րդ կետ.*** *«Դպրոցի տնօրենը կարող է ունենալ տեղակալներ: Դպրոցի տնօրենի հետ մերձավոր ազգակցությամբ կամ խնամիությամբ (ծնող, ամուսին, զավակ, եղբայր, քույր, ամուսնու ծնող, զավակ, եղբայր, քույր) կապված անձը չի կարող լինել դպրոցի տնօրենի տեղակալ, ինչպես նաև հաշվապահ: »* | ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***76-րդ կետ․*** *«․․․Մանկավարժական խորհուրդը ձևավորվում է տնօրենի հրամանով` մեկ ուսումնական տարի ժամկետով ․․․»* | ***ՀՀ Արագածոտնի մարզի Լեռնապարի մ/դ*** |
| ***78-րդ կետ.*** *«Մանկավարժական խորհուրդը նախարարության սահմանած կարգով՝ իր կազմից, փակ, գաղտնի քվեարկությամբ ընտրում է խորհրդի անդամների: Ընտրված են համարվում երկու առավել ձայն հավաքած ներկայացուցիչները:»* | ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***83-րդ կետ․*** *«Մանկավարժական խորհրդի նիստերը գումարվում են առնվազն երկու ամիսը մեկ անգամ:…»։* | ***ՀՀ Արագածոտնի մարզի Լեռնապարի մ/դ*** |
| ***89-րդ կետ.*** *«…. Մանկավարժական խորհրդի յուրաքանչյուր անդամ ունի մեկ ձայնի իրավունք: Ձայնի փոխանցումն արգելվում է:»* | ***ՀՀ Լոռու մարզի Լուսաղբյուրի մ/դ,***  ***ՀՀ Արագածոտնի մարզի Ձորագլխի Յու. Հովհաննիսյանի անվան մ/դ*** |
| ***93-րդ կետի 11-րդ ենթակետ,*** *«Առարկայական մեթոդական միավորումը կազմակերպում է դպրոցական օլիմպիադաներ, առարկայական մրցույթներ և այլ միջոցառումներ:»* | ***ՀՀ Լոռու մարզի Լուսաղբյուրի մ/դ*** |
| ***95-րդ կետ.*** *«Առարկայական մեթոդական միավորումները նիստերը գումարում են առնվազն յուրաքանչյուր ամիսը մեկ անգամ:»* | ***ՀՀ Լոռու մարզի Լուսաղբյուրի մ/դ*** |
| ***99-րդ կետ.*** *«….Ծնողական խորհուրդների յուրաքանչյուր անդամ ունի մեկ ձայնի իրավունք: Ձայնի փոխանցումն արգելվում է:»* | ***ՀՀ Լոռու մարզի Լուսաղբյուրի մ/դ,***  ***ՀՀ Արագածոտնի մարզի Ձորագլխի Յու. Հովհաննիսյանի անվան մ/դ*** |
| ***ՀՀ կառավարության 2010 թվականի մարտի 4-ի № 319-Ն որոշմամբ հաստատված «Պետական հանրակրթական ուսումնական հաստատության տնօրենի ընտրության (նշանակման) կարգ»*** | |
| ***2-րդ կետի 2-րդ ենթակետ.*** *«ՀՀ պետական հանրակրթական ուսումնական հաստատության (այսուհետ՝ հաստատություն) տնօրենի պաշտոնի թափուր տեղ առաջանալու դեպքում հաստատության կոլեգիալ կառավարման մարմինը՝ խորհուրդը (այսուհետ՝ խորհուրդ) երեք աշխատանքային օրվա ընթացքում ընդունում է որոշում տնօրենի պաշտոնի թափուր տեղի համար մրցույթ հայտարարելու մասին:»* | ***ՀՀ Լոռու մարզի Մեծավանի N 1 մ/դ,***  ***ՀՀ Արագածոտնի մարզի Լեռնապարի մ/դ*** |
| ***4-րդ, 6-րդ կետեր․*** | ***ՀՀ Արագածոտնի մարզի Լեռնապարի մ/դ*** |
| ***7-րդ կետ****․«Մրցույթին մասնակցելու մասին հայտերն ընդունվում են հայտարարության երկրորդ հրապարակման օրվանից` 30 օրվա ընթացքում:»* | ***ՀՀ Արագածոտնի մարզի Լեռնապարի մ/դ, Սևանի Խ. Աբովյանի անվան ա/դ*** |
| ***14-րդ կետ․*** *«Մրցույթի, այդ թվում` հետաձգված, անցկացման**վերաբերյալ խորհրդի նախագահը կամ նախագահին փոխարինող խորհրդի անդամը մեկ աշխատանքային օրվա ընթացքում գրավոր դիմում է նախարարություն` ներկայացուցչի մասնակցությունն ապահովելու համար` նշելով մրցույթի անցկացման օրը, ժամը և վայրը` միաժամանակ այդ մասին տեղեկացնելով նաև խորհրդի բացակա անդամներին, հավակնորդներին, լիազոր մարմնին: Դիմումը ներկայացվում է նախարարություն` մրցույթից, այդ թվում` հետաձգված, առնվազն 1 օր առաջ:»* | ***ՀՀ Արագածոտնի մարզի Լեռնապարի մ/դ*** |
| ***ՀՀ կրթության և գիտության նախարարի 2010 թվականի մարտի 18-ի N 113-Ն հրամանով հաստատված «Պետական հանրակրթական ուսումնական հաստատություն» ՊՈԱԿ-ի կոլեգիալ կառավարման մարմնի՝ խորհրդի ձևավորման կարգ»*** | |
| ***2-րդ կետ.*** *«Հաստատություններում` Խորհուրդը կազմվում է 8 անդամից:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***4-րդ կետ.*** *«Խորհրդի անդամներին, երեք տարի ժամկետով, առաջադրում են….. 1) Հայաստանի Հանրապետության կրթության և գիտության նախարարը, 3) մանկավարժական խորհուրդը, 4) ծնողական խորհուրդը…»* | ***Վանաձորի Գրիբոյեդովի անվան N 11 ա/դ,***  ***ՀՀ Լոռու մարզի Լերմոնտովոյի Ե.Ուդալցովի անվան մ/դ*** |
| ***9-րդ կետ.*** *«Հաստատության մանկավարժական խորհուրդը իր կազմից փակ քվեարկությամբ տվյալ Հաստատությունում առնվազն 3 տարվա մանկավարժական գործունեության ստաժ ունեցող անդամներից ընտրում է Խորհրդի 2 անդամ:»* | ***Վանաձորի Գրիբոյեդովի անվան N 11 ա/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***11-րդ կետ.*** *«Հաստատության ծնողական խորհուրդն իր կազմից փակ քվեարկությամբ ընտրում է Հաստատության Խորհրդի 2 անդամ:»* | ***ՀՀ Լոռու մարզի Մեծավանի N 1 մ/դ,***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ*** |
| ***15-րդ կետ.*** *«Օրենքով սահմանված դեպքերում` Խորհրդի անդամի լիազորությունների դադարեցման դեպքում նրան առաջադրող մարմինը 20-օրյա ժամկետում առաջադրում է նոր թեկնածու` համաձայն սույն կարգի:»* | ***Վանաձորի Գրիբոյեդովի անվան N 11 ա/դ,***  ***ՀՀ Լոռու մարզի Լուսաղբյուրի մ/դ, ՀՀ Արագածոտնի մարզի Ձորագլխի Յու. Հովհաննիսյանի անվան մ/դ*** |
| ***20-րդ կետ․*** *«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում` ըստ հաստատված ժամանակացույցի ․․․»* | ***ՀՀ Արագածոտնի մարզի Լեռնապարի մ/դ, Սևանի Խ.Աբովյանի անվան ա/դ*** |
| ***ՀՀ կրթության և գիտության նախարարի 2013 թվականի ապրիլի 15-ի N 396-Ն հրամանով հաստատված՝ «Ուսումնական հաստատության ուսուցչի թափուր տեղի համար անցկացվող մրցույթի» կարգ*** | |
| ***3-րդ կետ.*** *« Թափուր տեղ առաջանալու դեպքում տնօրենը դասաժամերը տրամադրում է հաստատությունում աշխատող, համապատասխան որակավորում ունեցող, նույն հաստատությունում տվյալ առարկան դասավանդած կամ դասավանդող մինչև մեկ դրույք ծանրաբեռնվածություն ունեցող ուսուցչին:»* | ***ՀՀ Գեղարքունիքի մարզի Գանձակ գյուղի N 2 մ/դ (1)*** |
| ***5-րդ կետ.*** *«Մրցույթը հայտարարվում է Թափուր տեղ առաջանալու օրվանից՝ 7-օրյա ժամկետում։․․․»* | ***ՀՀ Լոռու մարզի Մեծավանի N 1 մ/դ,***  ***ՀՀ Արագածոտնի մարզի Լեռնապարի մ/դ,***  ***ՀՀ Գեղարքունիքի մարզի Գանձակ գյուղի N 2 մ/դ*** |
| ***6-րդ կետ.*** *«Թափուր տեղ առաջանալու օրվանից մինչև մրցույթը կայանալու, Թափուր տեղը մրցութային կարգով չհամալրվելու կամ մրցույթի արդյունքում հաղթող չճանաչվելու դեպքում (անկախ պատճառներից), որոշակի ժամկետով պայմանագրով աշխատանքի կարող են ընդունվել համապատասխան մասնագիտական որակավորում ունեցող անձինք, իսկ լեռնային, բարձրլեռնային և սահմանամերձ բնակավայրերի Հաստատություններում` նաև ուսուցչի որակավորում շնորհող բուհերի հեռակա ուսուցմամբ ավարտական կուրսերի համապատասխան մասնագիտությամբ սովորող ուսանողները»* | ***ՀՀ Լոռու մարզի Լերմոնտովոյի Ե. Ուդալցովի անվան մ/դ (3), Մեծավանի N 1 մ/դ (7), Լուսաղբյուրի մ/դ (1), Չկալովի հ/դ (6), ՀՀ Արագածոտնի մարզի Լեռնապարի մ/դ, (1),***  ***ՀՀ Գեղարքունիքի մարզի Սարուխանի Մ.Խոստեղյանի անվան թիվ 2 մ/դ (1),***  ***Գանձակ գյուղի N 2 մ/դ (2)*** |
| ***20-րդ կետ․*** *«Մրցութային հանձնաժողովը ձևավորվում է մրցույթի անցկացման օրվանից առնվազն 3 օր առաջ, անվանական կազմը հաստատում է հաստատության տնօրենը` այդ մասին տեղեկացնելով հանձնաժողովի անդամներին:»* | ***ՀՀ Արագածոտնի մարզի Լեռնապարի մ/դ*** |
| ***ՀՀ կրթության և գիտության նախարարի 2010 թվականի նոյեմբերի 24-ի. N 1640-Ն հրամանով հաստատված «ՀՀ հանրակրթական հիմնական ծրագրեր իրականացնող ուսումնական հաստատություն սովորողի ընդգրկման, հաստատությունից սովորողի տեղափոխման և ազատման, ինչպես նաև սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման կարգ»*** | |
| ***3-րդ կետ․*** *«Սովորողի ընդունելությունը ուսումնական հաստատություն իրականացվում է տնօրենի հրամանով՝ դպրոցահասակ երեխայի ծնողի կամ նրա օրինական ներկայացուցչի դիմումի և հաստատության ու ծնողի միջև կնքված պայմանագրի հիման վրա՝ «Հանրակրթության մասին» ՀՀ օրենքով և ուսումնական հաստատության կանոնադրությամբ սահմանված կարգով»․* | ***ՀՀ Արագածոտնի մարզի Լեռնապարի մ/դ*** |
| ***7-րդ կետ.*** *«Հայաստանի Հանրապետության տարածքում դպրոցից դպրոց տեղափոխությունը կատարվում է սույն կարգի պահանջներին համապատասխան: Դասարանը որոշվում է սույն կարգի 15-րդ կետով (փոփ.` 19-րդ կետ) սահմանված փաստաթղթերի հիման վրա:»* | ***Վանաձորի Գրիբոյեդովի անվան N 11 ա/դ,***  ***ՀՀ Լոռու մարզի Մեծավանի N 1 մ/դ*** |
| ***10-րդ կետ.*** *«Սույն կարգի 15-րդ կետով (փոփ.` 19-րդ կետ) սահմանված փաստաթղթերի առկայության և կրթական աստիճանների տևողության համապատասխանության դեպքում այլ երկրում ուսումնառությունն ընդհատած և Հայաստանի Հանրապետություն վերադարձած սովորողի դասարանը որոշվում է ներկայացված փաստաթղթերի հիման վրա:»* | ***Վանաձորի Գրիբոյեդովի անվան N 11 ա/դ*** |
| ***14-րդ կետ. (փոփ. 15.05.2020թ. N 06-ն հրաման).*** *«Հայաստանի Հանրապետության տարածքում դպրոցից դպրոց տեղափոխությունը կատարվում է ամբողջ ուսումնական տարվա ընթացքում՝ սույն կարգի պահանջներին համապատասխան՝ ԿՏԱԿ կողմից վարվող «Դպրոցների կառավարման տեղեկատվական համակարգի» միջոցով: Դասարանը որոշվում է սույն կարգի 19-րդ կետում սահմանված փաստաթղթերի հիման վրա:»* | ***Սևանի Խ.Աբովյանի անվան ա/դ*** |
| ***15-րդ կետի 2-րդ ենթակետ.*** *«Սովորողին դպրոց ընդունելու համար ծնողը ներկայացնում է բնակչության պետական ռեգիստրում հաշվառված լինելու մասին տեղեկանք` առաջին դասարան ընդունվելու դեպքում:»* | ***ՀՀ Լոռու մարզի Լերմոնտովոյի Ե.Ուդալցովի անվան մ/դ, Մեծավանի N 1 մ/դ, ՀՀ Արագածոտնի մարզի Լեռնապարի մ/դ*** |
| ***15-րդ կետի 9-րդ ենթակետ՝*** *«9. սովորողի տեղափոխման թերթիկը` դպրոցից դպրոց տեղափոխվելիս (բացառությամբ ուսումնական տարվա սկզբում հիմնական դպրոցից ավագ դպրոցի 10-րդ դասարան ընդունվելիս:»* | ***ՀՀ Լոռու մարզի Մեծավանի N 1 մ/դ*** |
| ***16-րդ կետ.*** *«Սովորողի ազատումը դպրոցից կատարվում է՝ 1) ծնողի (նրա օրինական ներկայացուցչի) դիմումի հիման վրա...»* | ***ՀՀ Գեղարքունիքի մարզի Գանձակ գյուղի N 2 մ/դ*** |
| ***19-րդ կետի 2-րդ (փոփ. 15.05.2020թ. N 06-ն հրաման****),* ***5-րդ ենթակետեր.*** | ***Սևանի Խ.Աբովյանի անվան ա/դ*** |
| ***ՀՀ կրթության և գիտության նախարարի՝ 2018 թվականի հուլիսի 26-ի N 800-Ն հրամանով հաստատված «Հանրակրթական հիմնական ընդհանուր պետական ծրագրեր իրականացնող հանրակրթական ուսումնական հաստատությունների 2018-2019 ուսումնական տարվա օրինակելի ուսումնական պլաններ»*** | |
| ***Հավելված 1.1-ի պահանջ*** | ***ՀՀ Արագածոտնի մարզի «Լեռնապարի միջնակարգ դպրոց» ՊՈԱԿ*** |
| ***ՀՀ Կրթության, գիտության, մշակույթի և սպորտի նախարարի՝ 2020 թվականի օգոստոսի 31-ի N 25-Ն հրամանով հաստատված «Հանրակրթական հիմնական ընդհանուր, մասնագիտացված և հատուկ պետական ծրագրեր իրականացնող ուսումնական հաստատությունների 2020-2021 ուսումնական տարվա օրինակելի ուսումնական պլաններ»*** | |
| ***Հավելված 1-ի աղյուսակ 2*** | ***«Սևանի Խ. Աբովյանի անվան ավագ դպրոց» ՊՈԱԿ*** |
| ***ՀՀ կրթության և գիտության նախարարի համապատասխան հրամանով հաստատված հանրակրթական ծրագրերով կրթական գործունեության լիցենզիայի պայման (նախատեսված սահմանային թիվ*** | ***Վանաձորի Գրիբոյեդովի անվան N 11 ա/դ, ՀՀ Լոռու մարզի Լերմոնտովոյի Ե.Ուդալցովի անվան մ/դ, Մեծավանի N 1 մ/դ, Լուսաղբյուրի մ/դ*** |

|  |
| --- |
| ***Ձեռնարկված միջոցառումները՝*** |

Ստուգումների արդյունքում բոլոր **10** դպրոցներում հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է **10** ակտ:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատությունների տնօրեններին, ՀՀ Լոռու, Արագածոտնի մարզպետներին և ՀՀ կրթության, գիտության, մշակույթի և սպորտի (այսուհետ՝ ԿԳՄՍ) նախարարին տրամադրվել են ակտերի մեկական օրինակները:

ՀՀ ԿԳՄՍ նախարարին, ՀՀ Լոռու և Արագածոտնի մարզպետներին առաջարկվել է քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել տեսչական մարմնին:

***Նախնական և միջին մասնագիտական կրթության ոլորտ***

***2.3. ՀՀ 1 նախնական մասնագիտական (արհեստագործական) և 8******միջին մասնագիտական կրթական ծրագրեր իրականացնող ուսումնական հաստատություններ***

|  |
| --- |
| **Հիմքը`** |

ԿՏՄ 2020 թվականի տարեկան գործունեության ծրագիրը, ստուգումների ժամանակացույցը, ԿՏՄ ղեկավարի համապատասխան հրամանները:

|  |
| --- |
| ***Նպատակը`*** |

Նախնական և միջին մասնագիտական կրթական ծրագրեր իրականացնող ուսումնական հաստատությունների կառավարման և կրթական գործընթացի արդյունավետության բարձրացմանը նպաստելը, հաստատությունների կրթական գործունեության ռիսկայնությունը վերլուծելը:

|  |
| --- |
| ***Ժամկետը՝*** |

2020թ. III եռամսյակ:

|  |
| --- |
| ***Ստուգմամբ ընդգրկվող ժամանակահատվածը՝*** |

Նախորդ ստուգմամբ ընդգրկված ժամանակահատվածով և հաստատության ռիսկայնության խմբով պայմանավորված` **Արթիկի պետական, Վանաձորի Ս. Թևոսյանի անվան պետական պոլիտեխնիկական, Վանաձորի Մ.Թավրիզյանի անվան արվեստի պետական և ՀՊՏՀ ֆինանսատնտեսագիտական քոլեջներում,** ստուգմամբ ընդգրկվող ժամանակաշրջան է ընդունվել 2017 թվականի սեպտեմբերի 1-ից (ընդունելության գործընթացի համար՝ 2017 թվականի հունիսի 1-ից), **Սյունիքի տարածաշրջանային, Գեղարքունիքի տարածաշրջանային», Վարդենիսի «Բադեյան» պետական քոլեջներում**՝ 2018 թվականի սեպտեմբերի 1-ից (ընդունելության գործընթացի համար՝ 2018 թվականի հունիսի 1-ից), **Քաջարանի արհեստագործական պետական ուսումնարանում՝ 2018 թվականի նոյեմբերի 17-ից, Ալավերդու պետական քոլեջում**՝ 2019 թվականի մարտի 27-ից մինչև ստուգումը սկսելու օրը:

|  |
| --- |
| ***Ստուգման արդյունքները՝*** |

1. թվականի III եռամսյակում ստուգումներ են իրականացվել **ՀՊՏՀ ֆինանսատնտեսագիտական, Վանաձորի Ս.Թևոսյանի անվան պետական պոլիտեխնիկական, Արթիկի,** **Ալավերդու, Վարդենիսի «Բադեյան», Գեղարքունիքի տարածաշրջանային, Վանաձորի Մ.Թավրիզյանի անվան արվեստի, Սյունիքի տարածաշրջանային պետական քոլեջներում, Քաջարանի արհեստագործական պետական ուսումնարանում:**

**Հաստատություններում իրականացված ստուգումների արդյունքում արձանագրվել են հետևյալ բնույթի խախտումներ.**

* Խորհրդի նիստերը գումարվել են սահմանված ժամկետի խախտմամբ՝ **6** հաստատություններից **3-ում (50%) (Արթիկի, Վարդենիսի «Բադեյան», Վանաձորի Մ.Թավրիզյանի անվան արվեստի պետական քոլեջներ).**
* խորհրդի անդամների (ուսանողական կազմից) լիազորությունների դադարեցումը և թափուր տեղի համալրումը իրականացվել է կարգով սահմանված ժամկետի խախտմամբ և (կամ) թափուր տեղի համալրում չի իրականացվել՝ **5** հաստատություն **(83%) (Վանաձորի Ս.Թևոսյանի անվան պետական պոլիտեխնիկական, Արթիկի, Վարդենիսի «Բադեյան», Գեղարքունիքի տարածաշրջանային պետական քոլեջներ, Քաջարանի արհեստագործական պետական ուսումնարան).**
* մանկավարժական խորհրդի կազմի նոր թեկնածուի տվյալներն առանց առաջադրման գործընթացի իրականացման ներկայացվել են լիազորված մարմնին տնօրենի գրությամբ` **Վանաձորի Ս.Թևոսյանի անվան պետական պոլիտեխնիկական քոլեջում** **(17%).**
* խորհրդի նախագահ է ընտրվել հաստատության դասախոսը՝ **Վանաձորի Մ.Թավրիզյանի անվան արվեստի պետական քոլեջում** **(17%).**
* խորհրդի նախագահն ընտրվել է բաց քվեարկությամբ՝ **2** հաստատություն **(33%) (Վանաձորի Մ.Թավրիզյանի անվան արվեստի, Արթիկի պետական քոլեջներ).**

Վերոգրյալից հետևում է, որ **6 (67%**) հաստատությունների խորհուրդները սահմանված կարգով չեն իրականացրել իրենց վերապահված լիազորությունները. խորհրդի անդամի փոփոխություն, նախագահի ընտրություն, սահմանված ժամկետում խորհրդի նիստերի անցկացում:

Ստուգումների արդյունքում պարզվել է նաև, որ խորհրդի անդամների փոփոխության վերաբերյալ գրությունները լիազոր մարմին են ներկայացվել հաստատությունների տնօրենների կողմից, ինչը վերջիններիս լիազորությունների շրջանակից դուրս է:

* Մանկավարժական կադրերի նշանակում. **7** հաստատություններից **4-ում (57%)` 5** մանկավարժական աշխատող (**Ալավերդու (1), Վարդենիսի «Բադեյան» (2), Վանաձորի Մ.Թավրիզյանի անվան արվեստի (1) պետական քոլեջներ, Քաջարանի արհեստագործական պետական ուսումնարան (1)**).
* ուսանողի ընդունելության գործընթաց՝ **6 (86%)** հաստատություն (**ՀՊՏՀ ֆինանսատնտեսագիտական, Վանաձորի Ս. Թևոսյանի անվան պետական պոլիտեխնիկական, Արթիկի, Ալավերդու, Վարդենիսի «Բադեյան» պետական քոլեջներ, Քաջարանի արհեստագործական պետական ուսումնարան**)
* ուսանողական իրավունքի վերականգնման գործընթաց՝ **5 (71%)** հաստատություն (**ՀՊՏՀ ֆինանսատնտեսագիտական, Վանաձորի Ս. Թևոսյանի անվան պետական պոլիտեխնիկական, Արթիկի, Վարդենիսի «Բադեյան», Վանաձորի Մ.Թավրիզյանի անվան արվեստի պետական քոլեջներ**)
* ուսանողի տեղափոխման գործընթաց՝ **3 (43%)** հաստատություն (**ՀՊՏՀ ֆինանսատնտեսագիտական, Վանաձորի Ս.Թևոսյանի անվան պետական պոլիտեխնիկական, Արթիկի պետական քոլեջներ**)
* ուսումնական գործընթացի կազմակերպում առանց ուսումնական ժամանակացույցի՝ **Վանաձորի Մ.Թավրիզյանի անվան արվեստի պետական քոլեջում** **(14%).**
* հաստատությունում մասնագիտության 2017-2018, 2018-2019 և 2019-2020 ուսումնական տարիների ուսումնական պլանները հաստատվել և կրթական գործընթացն իրականացվել է 3 տարի տևողությամբ (նաև լիցենզիան) 2 տարվա փոխարեն՝ **Վանաձորի Մ.Թավրիզյանի անվան արվեստի պետական քոլեջում** **(14%).**
* տնօրենը խորհրդի քննարկմանը չի ներկայացրել հաստատության ներքին գնահատման արդյունքների վերաբերյալ տեղեկանքը՝ **2 (29%) հաստատություն (Արթիկի, Վարդենիսի «Բադեյան» պետական քոլեջներ).**

Վերոգրյալից հետևում է, որ **9** հաստատություններից **7** **(78%)** հաստատությունների տնօրենները սահմանված կարգով չեն իրականացրել միաժամանակ մի շարք գործընթացներ` կադրերի նշանակում, ընդունելություն, վերականգնում, տեղափոխում և այլն, մասնավորապես` **3** հաստատություններում **(43%)** միաժամանակ արձանագրվել են ընդունելության, վերականգնման, տեղափոխման գործընթացների խախտումներ, **4** հաստատություններում **(57%)՝** միաժամանակ կադրերի նշանակման և վերոնշյալ գործընթացներից առնվազն 1 գործընթացի խախտումներ:

**Ստուգման արդյունքում արձանագրվել են կրթության բնագավառը կարգավորող ՀՀ օրենսդրության պահանջների հետևյալ խախտումները.**

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Հաստատության անվանումը*** |
| ***«Կրթության մասին» ՀՀ օրենք*** | |
| ***14-րդ հոդվածի 1-ին մաս.*** *«Կրթության գործընթացը կազմակերպվում է սույն օրենքին համապատասխան և կարգավորվում է ուսումնական պլաններով, առարկայական ծրագրերով, ուսումնական ժամանակացույցով և դասացուցակներով:»* | ***Վանաձորի Մ.Թավրիզյանի անվան արվեստի պետական քոլեջ*** |
| ***44-րդ հոդված 4-րդ մաս.*** *«Ավարտական փաստաթուղթը հավատարմագրված մասնագիտությունների գծով ուսումնական հաստատություններում հաջորդ աստիճանի կրթություն ստանալու համար պարտադիր պայման է:»* | ***Քաջարանի արհեստագործական պետական ուսումնարան*** |
| ***«Նախնական մասնագիտական (արհեստագործական) և միջին մասնագիտական կրթության մասին» ՀՀ օրենք*** | |
| ***18.1-րդ հոդվածի 21-րդ մասի, 1-ին ենթակետ****. «Տնօրենը խորհրդի քննարկմանն է ներկայացնում արհեստագործական և միջին մասնագիտական ուսումնական հաստատության ... ներքին գնահատման արդյունքների վերաբերյալ տեղեկանքը ...:»* | ***Արթիկի պետական քոլեջ, Վարդենիսի «Բադեյան» պետական քոլեջ*** |
| ***18.1-րդ հոդվածի 21-րդ մասի, 2-րդ ենթակետ****. «Տնօրենը պատասխանատու է մասնագիտական կրթության պետական կրթական չափորոշիչների (որակավորման չափորոշիչների) և կարողությունների զարգացմանը միտված մոդուլային ուսուցման ծրագրի կատարման չափանիշներն ապահովող համապատասխան կրթության և ուսուցման գործընթացի կազմակերպման,* ***կադրերի ընտրության*** *համար:»* | ***Ալավերդու պետական քոլեջ(1), Քաջարանի արհեստագործական պետական ուսումնարան(1), Վանաձորի Մ.Թավրիզյանի անվան արվեստի պետական քոլեջ(1), Վարդենիսի «Բադեյան» պետական քոլեջ (2)*** |
| ***ՀՀ կառավարության 2002 թվականի հունիսի 20-ի N 1009-Ն որոշմամբ հաստատված «Հայաստանի Հանրապետության միջին մասնագիտական պետական ուսումնական հաստատությունները վերակազմակերպելու և Հայաստանի Հանրապետության պետական քոլեջների» օրինակելի կանոնադրություն` Հավելված N 3*** | |
| ***24-րդ կետ.*** *«Խորհուրդն իր կազմից, քվեարկությանը մասնակցած անդամների ձայների մեծամասնությամբ, փակ գաղտնի քվեարկությամբ ընտրում է խորհրդի նախագահ: Խորհրդի նախագահ չի կարող լինել խորհրդում քոլեջի ուսանողական խորհրդի ներկայացուցիչը, քոլեջի հաստիքային աշխատողը (ամբիոնի վարիչ, առարկայական (ցիկլային) հանձնաժողովի նախագահ, դասախոս, այլ աշխատող):»* | ***Արթիկի պետական քոլեջ, Վանաձորի Մ.Թավրիզյանի անվան արվեստի պետական քոլեջ*** |
| ***33-րդ կետ.*** *«Խորհրդի կազմում թափուր տեղեր առաջանալու դեպքում այն համալրվում է սույն կանոնադրության 22-րդ և 23-րդ կետերի պահանջներին համապատասխան թափուր տեղ առաջանալուց հետո` 10-օրյա ժամկետում:»* | ***Արթիկի պետական քոլեջ,Վանաձորի Ս.Թևոսյանի անվան պետական պոլիտեխնիկական քոլեջ, Գեղարքունիքի տարածաշրջանային պետական քոլեջ, Վարդենիսի «Բադեյան» պետական քոլեջ*** |
| ***38-րդ կետի 8-րդ ենթակետ.*** *«Տնօրենը՝ համաձայն տվյալ մասնագիտության պետական կրթական չափորոշչի՝ հաստատում է քոլեջում ուսուցանվող յուրաքանչյուր մասնագիտության ուսումնական պլանը, առկայության դեպքում՝ մոդուլային ուսումնական պլանը, առարկայական և (կամ) մոդուլային) ծրագրերը և դրանցում կատարում փոփոխություններ:»* | ***Վանաձորի Մ.Թավրիզյանի անվան արվեստի պետական քոլեջ*** |
| ***ՀՀ կառավարության 2004 թվականի հուլիսի 1-ի N 1210-Ն որոշմամբ հաստատված «Հայաստանի Հանրապետության պետական արհեստագործական ուսումնարան» պետական ոչ առևտրային կազմակերպության» օրինակելի կանոնադրություն*** | |
| ***33-րդ կետ.*** *«Խորհրդի կազմում թափուր տեղեր առաջանալու դեպքում այն համալրվում է սույն կանոնադրության 22-րդ և 23-րդ կետերի պահանջներին համապատասխան թափուր տեղ առաջանալուց հետո` 10-օրյա ժամկետում:»* | ***Քաջարանի արհեստագործական պետական ուսումնարան*** |
| ***ՀՀ կրթության և գիտության նախարարի 2011 թվականի փետրվարի 24-ի N 124 հրամանով հաստատված «Նախնական մասնագիտական (արհեստագործական) և միջին մասնագիտական պետական ուսումնական հաստատության խորհրդի ձևավորման կարգ»*** | |
| ***5-րդ կետի 1-ին ենթակետ.*** *«Հաստատության մանկավարժական կազմից Խորհրդի անդամության թեկնածուներ է առաջարկում Հաստատության մանկավարժական կազմի ընդհանուր ժողովը. 1)Հաստատության մանկավարժական կազմի ընդհանուր ժողովի կողմից առաջադրված անձանց թեկնածությունները ներկայացվում են պետական կառավարման լիազորված մարմին…»* | ***Վանաձորի Ս.Թևոսյանի անվան պետական պոլիտեխնիկական քոլեջ*** |
| ***13-րդ կետ.*** *«Խորհրդի նիստերը գումարվում են Հաստատության կանոնադրությամբ նախատեսված ժամկետներում և դեպքերում...»* | ***Արթիկի պետական քոլեջ,Վանաձորի Մ.Թավրիզյանի անվան արվեստի պետական քոլեջ,Վարդենիսի «Բադեյան» պետական քոլեջ*** |
| ***ՀՀ կրթության և գիտության նախարարի 2012 թվականի ապրիլի 5-ի N 254 հրամանով հաստատված «Նախնական մասնագիտական (արհեստագործական) և միջին մասնագիտական կրթական ծրագրեր իրականացնող ուսումնական հաստատությունների ընդունելության կարգ»*** | |
| ***8-րդ կետ.*** *«Անվճար և վճարովի ուսուցման տեղերում մրցույթն իրականացվում է փաստաթղթերի ընդունման, իսկ ոլորտային մասնագիտությունների գծով՝ քննությունների ավարտման հաջորդ աշխատանքային օրը: …:»* | ***Քաջարանի արհեստագործական պետական ուսումնարան, Վարդենիսի «Բադեյան» պետական քոլեջ*** |
| ***9-րդ կետ.*** *«Ընդունելության գործընթացը կազմակերպելու նպատակով՝ Լիազորված մարմնի կողմից առկա (ստացիոնար) կամ հեռակա ընդունելության տեղերը հատկացվելուց հետո՝ 3 օրվա ընթացքում Հաստատությունում տնօրենի (ռեկտորի) հրամանով ստեղծվում է ընդունող հանձնաժողով և ընդունելության գործընթացը սպասարկող տեխնիկական անձնակազմ:» (փոփ. 24.05.2019թ. N 05-Ն ... 5 օրվա ընթացքում)* | ***Արթիկի պետական քոլեջ, Քաջարանի արհեստագործական պետական ուսումնարան,Վանաձորի Ս.Թևոսյանի անվան պետական պոլիտեխնիկական քոլեջ*** |
| ***12-րդ, 19-րդ, 46-րդ կետեր.*** | ***Քաջարանի արհեստագործական պետական ուսումնարան*** |
| ***47-րդ կետ.*** *«Ընդունող հանձնաժողովի համապատասխան որոշման և լրիվ ձևակերպված անձնական գործի հիման վրա Հաստատության տնօրենը մրցույթով անցած դիմորդներին 2 աշխատանքային օրվա ընթացքում հրամանագրում է որպես ուսանող:»* | ***Քաջարանի արհեստագործական պետական ուսումնարան, ՀՊՏՀ ֆինանսատնտեսագիտական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ, Վարդենիսի «Բադեյան» պետական քոլեջ*** |
| ***48-րդ կետ (փոփ․՝ 24․05․2019թ․ № 05-Ն).*** *«Թափուր տեղերի առկայության դեպքում մրցութային հիմունքով Հաստատություն կարող է ընդունվել ընթացիկ տարում այլ մասնագիտական ուսումնական հաստատություն մրցույթով չանցած այն դիմորդը, ով մրցույթի արդյունքները հրապարակվելուց հետո մինչև տվյալ ուսումնական տարվա օգոստոսի 22-ը ներառյալ կներկայացնի սույն կարգի 19-րդ կետով պահանջված փաստաթղթերը ... »* | ***Ալավերդու պետական քոլեջ,Վանաձորի Ս.Թևոսյանի անվան պետական պոլիտեխնիկական քոլեջ*** |
| ***ՀՀ կրթության և գիտության նախարարի 2011 թվականի դեկտեմբերի 5-ի N 1278-Ն հրամանով հաստատված «Նախնական մասնագիտական (արհեստագործական) եվ միջին մասնագիտական կրթական ծրագրեր իրականացնող ուսումնական հաստատություններում ուսումնառությունն անավարտ թողած անձի ուսանողական իրավունքի վերականգնման կարգ»*** | |
| ***8-րդ կետ. «****Ակադեմիական կամ հղիության և ծննդաբերության, մինչև 3 տարեկան երեխային խնամելու համար տրամադրվող նպատակային արձակուրդից վերադարձած կամ պարտադիր զինվորական ծառայությունից զորացրված ուսանողի հետ երեք օրվա ընթացքում կնքվում է նոր պայմանագիր, որի պայմանները ուսանողի համար չեն կարող լինել նվազ բարենպաստ, քան նախորդ պայմանագրի պայմաններն էին:»* | ***Արթիկի պետական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ, Վարդենիսի «Բադեյան» պետական քոլեջ*** |
| ***13-րդ կետի 1-ին ենթակետ.*** *«Անձը կարող է իր ուսանողական իրավունքը վերականգնել հետևյալ պայմանների ապահովմամբ` 1) Հաստատությունից հեռացված անձի ուսանողական իրավունքը վերականգնվում է ուսումնառած կիսամյակի սկզբից:»* | ***Վանաձորի Ս.Թևոսյանի անվան պետական պոլիտեխնիկական քոլեջ*** |
| ***14-րդ , 17-րդ կետեր.*** | ***ՀՊՏՀ ֆինանսատնտեսագիտական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ*** |
| ***18-րդ կետ.*** *«Ակադեմիական տարբերությունների հանձնման առավելագույն ժամկետը մեկ ամիս է: Հաստատությունը պարտավոր է անհրաժեշտ պայմաններ ստեղծել ուսանողի կողմից դասընթացների ծրագրային տարբերությունների ուսումնասիրման համար:»* | ***ՀՊՏՀ ֆինանսատնտեսագիտական քոլեջ*** |
| ***22-րդ կետ.*** *«Ակադեմիական տարբերությունների բացակայության կամ ակադեմիական տարբերությունները դրական հանձնելու դեպքում Հաստատության տնօրենը 3 աշխատանքային օրվա ընթացքում հրամանագրում է Հաստատությունում ուսանողական իրավունքը վերականգնած ուսանողին:»* | ***ՀՊՏՀ ֆինանսատնտեսագիտական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ*** |
| ***23-րդ կետ.*** *«Ուսանողական իրավունքը վերականգնած ուսանողի հետ կնքվում է պայմանագիր, նրա համար կազմվում է նոր անձնական գործ, որտեղ ընդգրկվում են նաև սույն կարգի 16-րդ կետով նախատեսված փաստաթղթերը, իսկ ուսանողին տրվում է ուսանողական տոմս, առաջադիմության գրքույկ և նրա հետ կնքած պայմանագրի երկրորդ օրինակը:»* | ***Արթիկի պետական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ, Վարդենիսի «Բադեյան» պետական քոլեջ*** |
| ***25-րդ կետ.*** *«Oտարերկրյա Հաստատությունում ուսումնառությունն անավարտ թողած անձի ուսանողական իրավունքը վերականգնվում է Հաստատությունում կրթության պետական կառավարման լիազորված մարմնի համաձայնությամբ` պահպանելով սույն կարգի 13-րդ կետով սահմանված սկզբունքները:»* | ***ՀՊՏՀ ֆինանսատնտեսագիտական քոլեջ, Վանաձորի Մ.Թավրիզյանի անվան արվեստի պետական քոլեջ*** |
| ***26-րդ կետ. «****Հաստատությունը` յուրաքանչյուր ուսումնական կիսամյակի ավարտին, Լիազորված մարմնին է ներկայացնում ուսանող(ներ)ի ուսանողական իրավունքի վերականգնման վերաբերյալ հաշվետվություն` նշելով ուսանողական իրավունքի վերականգնման հիմքը, կրթական ծրագիրը, կիսամյակը, ուսուցման ձևը, մասնագիտությունը:»* | ***Արթիկի պետական քոլեջ, ՀՊՏՀ ֆինանսատնտեսագիտական քոլեջ,Վանաձորի Ս.Թևոսյանի անվան պետական պոլիտեխնիկական քոլեջ*** |
| ***ՀՀ կրթության և գիտության նախարարի 2010 թվականի հոկտեմբերի 1-ի № 1455-Ն հրամանով հաստատված «Ուսանողների (ունկնդիրների) մեկ մասնագիտական ուսումնական հաստատությունից այլ ուսումնական հաստատություն տեղափոխման» կարգ*** | |
| ***6-րդ կետ.*** *«․․․ Տեղափոխումը կարող է կատարվել, եթե դրա արդյունքում, համապատասխան մասնագիտության տվյալ տարվա համար սահմանված ընդունելության տեղերի ընդհանուր թիվը պահպանվում է:»* | ***Վարդենիսի «Բադեյան» պետական քոլեջ*** |
| ***8-րդ կետ.*** *«Հավատարմագրված ոչ պետական ուսումնական հաստատությունից ուսանողի տեղափոխումը պետական ուսումնական հաստատություն կարող է կատարվել նախարարության թույլտվությամբ՝ ընդունող ուսումնական հաստատության տնօրենի ներկայացմամբ:»* | ***ՀՊՏՀ ֆինանսատնտեսագիտական քոլեջ*** |
| ***9-րդ կետ.*** *«Ուսումնական հաստատությունը յուրաքանչյուր ուսումնական տարվա ավարտին պետական կառավարման լիազոր մարմնին է ներկայացնում ուսանողների տեղափոխման վերաբերյալ հաշվետվություն` նշելով տեղափոխման հիմքը, կրթական ծրագիրը, ուսուցման ձևը, մասնագիտությունը:»* | ***Արթիկի պետական քոլեջ, ՀՊՏՀ ֆինանսատնտեսագիտական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ*** |
| ***10-րդ կետ՝ «****Ուսանողը տեղափոխման մասին դիմում է ներկայացնում իր ուսումնական հաստատության տնօրենին` նրա գրավոր համաձայնությունը ստանալու համար: Տեղափոխման մասին ուսանողից դիմումն ընդունվում է ուսումնական կիսամյակը սկսելուն նախորդող և հաջորդող երկու շաբաթների ընթացքում:․․․»* | ***ՀՊՏՀ ֆինանսատնտեսագիտական քոլեջ*** |
| ***11-րդ կետ.*** *«Ուսանողը դիմում է այն ուսումնական հաստատություն, ուր ցանկանում է տեղափոխվել և ներկայացնում է՝ 1) տեղափոխման մասին դիմումը` տնօրենի համաձայնության նշագրումով, 2) ակադեմիական տեղեկանքը,․․»* | ***Արթիկի պետական քոլեջ, ՀՊՏՀ ֆինանսատնտեսագիտական քոլեջ, Վարդենիսի «Բադեյան» պետական քոլեջ*** |
| ***13-րդ կետ****՝ «Ակադեմիական տարբերությունների բացակայության կամ դրանք դրական գնահատականներով հանձնելու դեպքում ընդունող ուսումնական հաստատության տնօրենն ուսանողին տալիս է համապատասխան տեղեկանք:»* | ***ՀՊՏՀ ֆինանսատնտեսագիտական քոլեջ, Վարդենիսի «Բադեյան» պետական քոլեջ*** |
| ***14-րդ կետ.*** *«Սույն կարգի 13-րդ կետով սահմանված տեղեկանքը ուսանողը ներկայացնում է իր ուսումնական հաստատության տնօրենին, որը եռօրյա ժամկետում հրամանով ամրագրում է ուսանողի տեղափոխումը։»* | ***ՀՊՏՀ ֆինանսատնտեսագիտական քոլեջ, Վարդենիսի «Բադեյան» պետական քոլեջ*** |
| ***15-րդ կետ.*** *«Ընդունող ուսումնական հաստատության տնօրենը համապատասխան փաստաթղթերի բնօրինակները ստանալուց հետո եռօրյա ժամկետում հրամանագրում է ուսանողին:»* | ***Արթիկի պետական քոլեջ, ՀՊՏՀ ֆինանսատնտեսագիտական քոլեջ*** |
| ***ՀՀ կառավարության 2006 թվականի հունվարի 12-ի N 73-Ն որոշում «Նախնական մասնագիտական (արհեստագործական) և միջին մասնագիտական կրթության մասնագիտությունների ցանկը՝ ըստ կրթական ծրագրերի, ուսուցման հիմքի, ձևի, տևողության և որակավորումների՝ համաձայն N2 հավելվածի»*** | |
| ***«Միջին մասնագիտական կրթության մասնագիտությունների՝ ըստ ուսուցման հիմքի, ձևի, տևողության և որակավորումների՝ 0215.05.5 «Պարարվեստ» մասնագիտության միջնակարգ կրթության հիմքով առկա ուսուցման տևողությունը սահմանվել է 2 տարի:»*** | ***Վանաձորի Մ.Թավրիզյանի անվան արվեստի պետական քոլեջ (3 տարի տևողություն)*** |

|  |
| --- |
| ***Ձեռնարկված միջոցառումները՝*** |

Ըստ ստուգումների արդյունքների՝ ստուգված **9** հաստատություններից **8-ում (89%)** հայտնաբերվել են կրթության բնագավառը կարգավորող ՀՀ օրենսդրության պահանջների խախտումներ, որոնց վերաբերյալ կազմվել է **8 ակտ**: Բացառություն է կազմել ՀՀ ԿԳՄՍՆ «Սյունիքի տարածաշրջանային պետական քոլեջ» ՊՈԱԿ-ը, որտեղ խախտումներ չեն արձանագրվել:

Համաձայն «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջների՝ հաստատությունների տնօրեններին (ՀՀ ԿԳՄՍՆ «Արթիկի պետական քոլեջ», «Վարդենիսի «Բադեյան» պետական քոլեջ» և Քաջարանի արհեստագործական պետական ուսումնարան ՊՈԱԿ-ների տնօրենների պարտականությունները կատարողներին), նաև՝ ՀՊՏՀ ռեկտորի ուսումնական աշխատանքների գծով պրոռեկտորին և ՀՀ ԿԳՄՍ նախարարությանը տրամադրվել են ակտերի մեկական օրինակները:

ՀՀ ԿԳՄՍ նախարարին առաջարկվել է քննարկել ստուգման արդյունքները և տեղյակ պահել ԿՏՄ-ին:

|  |
| --- |
| ***3. Մշտադիտարկումներ, ստուգայցեր*** |

***3.1.Վերահսկողություն Երևանի համայնքային և ոչ պետական նախադպրոցական ուսումնական հաստատություններում***

|  |
| --- |
| ***Հիմքը՝*** |

ՀՀ պարետի 03.05.2020թ. «Անվտանգության կանոններ նախադպրոցական կրթության ոլորտի կազմակերպություններում կորոնավիրուսային հիվանդության (COVID-19) տարածման կանխարգելման նպատակով» № 63 որոշման 8-րդ կետը, ԿՏՄ կանոնադրության 18-րդ կետի 7-րդ ենթակետը, ԿՏՄ ղեկավարի 22.05.2020թ. N 60-Ա (փոփոխված՝ 25.05.2020թ. N62-Ա) հրամանը:

|  |
| --- |
| ***Ժամկետը՝*** |

2020 թվականի III եռամսյակ:

|  |
| --- |
| ***Մշտադիտարկումների արդյունքները՝*** |

ՀՀ-ում արտակարգ դրության իրավական ռեժիմի շրջանակներում 2020 թվականի III եռամսյակում ԿՏՄ կողմից Երևան քաղաքի համայնքային և ոչ պետական, ՀՀ Լոռու մարզի Վանաձորի համայնքային մանկապարտեզներում իրականացվել է 568 մշտադիտարկում:

Ամենօրյա պարբերականությամբ, ամփոփվել է Երևանի համայնքային ենթակայության մանկապարտեզների սաների հաճախումների վերաբերյալ վարչական շրջաններից ստացված տեղեկատվությունը: Համաձայն նշված տեղեկատվության՝ 160 համայնքային ենթակայության մանկապարտեզներում սաների ցուցակային թիվ կազմել է 30231: Օրական կտրվածքով սույն թվականի երրորդ եռամսյակում հաճախումների տոկոսային թիվը աճել է 3.6%-ից մինչև 6.6%:

Իրականացված մշտադիտարկումների արդյունքները և մանկապարտեզների սաների հաճախումների վերաբերյալ տեղեկատվությունը ամենօրյա պարբերականությամբ ներկայացվել են Տեսչական մարմինների աշխատանքների համակարգման գրասենյակ, համապատասխան լիազոր մարմինների ղեկավարներին: Համայնքային ենթակայության մանկապարտեզների դեպքում համապատասխան քաղաքապետներին, ոչ պետական մանկապարտեզների դեպքում՝ տնօրեններին առաջարկվել է միջոցներ ձեռնարկել մանկապարտեզներում հայտնաբերված խախտումները վերացնելու ուղղությամբ:

Ըստ մշտադիտարկումների ընթացքում հայտնաբերված խախտումների արդյունքում կազմված արձանագրությունների, ելնելով անվտանգության կանոնների խախտումները վերացնելու անհրաժեշտությունից՝ ՀՀ պարետին են ներկայացվել Երևանի համայնքային ենթակայության 2, ՀՀ Լոռու մարզի Վանաձորի համայնքային ենթակայության 1 մանկապարտեզների գործունեության ժամանակավորապես կասեցումների վերաբերյալ 3 առաջարկություններ:

ՀՀ պարետի համապատասխան որոշումներով ժամանակավորապես կասեցվել է Երևանի թիվ 134, 162, ՀՀ Լոռու մարզի Վանաձորի թիվ 10 մանկապարտեզների գործունեությունը (5-ական օր տևողությամբ):

ՀՀ պարետի 30.07.2020թ. N Ց/152-2020 ցուցման համաձայն ՀՀ ԿԳՄՍ նախարարություն են ներկայացվել հանրակրթական (այդ թվում՝ նախադպրոցական), նախնական մասնագիտական (արհեստագործական) և միջին մասնագիտական ուսումնական հաստատությունների գործունեության վերաբացման և համավարակի պայմաններում դրանց կառավարման վերաբերյալ ՀՀ կրթության տեսչական մարմնի առաջարկներն ու դիտարկումները՝ ներկայացված ըստ ՀՀ պարետի գրությանը կից ծրագրի նախագծի՝ համապատասխան մեկնաբանություններով:

ՀՀ պարետի 2020 թվականի մայիսի 3-ի «Հայաստանի Հանրապետության ողջ տարածքում կիրառվող ժամանակավոր սահմանափակումների վերաբերյալ» N 63 որոշման Հավելված N 13-ում ներառված անվտանգության կանոնների 5-րդ կետի 5-րդ ենթակետի՝ սպասքի պարզաջրման ավազանի երրորդ բաժնի առկայության պահանջի կատարումը բազմաթիվ մանկապարտեզների կողմից տարբեր պատճառներով չապահովվելու և որպես երրորդ ավազան մեծ թասեր գործածելու խնդրին լուծում տալու և մասնագիտական դիրքորոշում ստանալու նպատակով ՀՀ կրթության տեսչական մարմնի ղեկավարը՝ 2020 թվականի հուլիսի 31-ի N 01/01-1/649-2020 գրությամբ դիմել է ՀՀ առողջապահության նախարարին:

***ՀՀ առողջապահության նախարարի 2020 թվականի օգոստոսի 04-ի «Հայաստանի Հանրապետությունում կորոնավիրուսային հիվանդության (COVID-19) տարածման կանխարգելման նպատակով կիրառվող ՍԿ N 3.1.2-001-20 սանիտարական կանոնները հաստատելու մասին» թիվ 17–Ն հրամանում կատարվել է ԿՏՄ կողմից ներկայացված առաջարկի վերաբերյալ համապատասխան փոփոխություն:***

***3.2.*** ***Ստուգայցեր Երևան քաղաքում գործող հանրակրթական ծրագրեր իրականացնող ուսումնական հաստատություններում***

|  |
| --- |
| ***Հիմքը՝*** |

ՀՀ կառավարության 2020 թվականի սեպտեմբերի 11-ի թիվ 1514-Ն որոշումը, ՀՀ վարչապետի աշխատակազմի տեսչական մարմինների աշխատանքների համակարգման գրասենյակի ղեկավարի 2020 թվականի սեպտեմբերի 15-ի թիվ 11-Ա հրամանը, ՀՀ առողջապահության և աշխատանքի տեսչական մարմնի և ԿՏՄ ղեկավարների համատեղ հրամանները:

|  |
| --- |
| ***Ժամկետը՝*** |

2020 թվականի III եռամսյակ:

|  |
| --- |
| ***Ստուգայցերի արդյունքները՝*** |

2020 թվականի III եռամսյակում ՀՀ առողջապահական և աշխատանքի տեսչական մարմնի Երևան քաղաքի տարածքային կենտրոնի և ԿՏՄ աշխատակիցների կողմից համատեղ ստուգայցեր են իրականացվել Երևանի 15 դպրոցներ: 14 դպրոցներում խախտումներ չեն հայտնաբերվել:

Երևանի Վիլյամ Սարոյանի անվան թիվ 138 հիմնական դպրոցում ախտահանման գործընթացի և սովորողների ջերմաչափման արդյունքների գրանցամատյանները չեն համապատասխանել հաստատված ձևաչափին:Տրվել է հանձնարարական՝ ախտահանման գործընթացի և սովորողների ջերմաչափման արդյունքները սահմանված ձևաչափին համապատասխան վարելու վերաբերյալ:

Երևանի Մուշեղ Իշխանի անվան թիվ 5, Երևանի Պ. Յավորովի անվան թիվ 131 հիմնական դպրոցների մասով Երևանի քաղաքապետարանի առողջապահության վարչության պետին և աշխատակազմի հանրակրթության վարչության պետի ժամանակավոր պաշտոնակատարին գրություններով, դպրոցի տնօրենին հանձնարարականով տրվել են կորոնավիրուսային հիվանդությունով (COVID-19) հիվանդի հետ անմիջական շփված կոնտակտավորների նկատմամբ համապատասխան միջոցառումներ իրականցնելու վերաբերյալ հանձնարարականներ:

|  |
| --- |
| ***4. Հետադարձ կապ*** |

***ԿՏՄ կողմից իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2020 թվականի III եռամսյակում ստացվելիք կատարողականների համադրման արդյունքներ***

ԿՏՄկողմից իրականացված ստուգումների արդյունքում ՀՀ 22 ուսումնական հաստատություններին (11 դպրոցներ, 11 նախնական և միջին մասնագիտական ուսումնական հաստատություններ) տրված հանձնարարականների կատարման ժամկետները լրացել են 2020 թվականի III եռամսյակում: Հանձնարարականների կատարման վերաբերյալ գրություններ չեն ստացվել 2 դպրոցից:

***Նախադպրոցական կրթության ոլորտի*** ուսումնական հաստատություններից III եռամսյակում հանձնարարականի կատարման ժամկետ ունեցող հաստատություններ չեն եղել:

Ստացված կատարողականների վերաբերյալ պատկերն այսպիսին է.

***Հանրակրթության (միջնակարգ կրթության) ոլորտ***

ԿՏՄ ղեկավարի կողմից տրված կարգադրագրերում հանձնարարականների կատարման համար սահմանված ժամկետների համաձայն **2020** **թվականի 3-րդ եռամսյակում** կատարողականներ պետք է ներկայացնեին **11** դպրոցներ, ընդ որում այդ հաստատություններից 4-ի ստուգումներն իրականացվել են 2020 թվականին 2-րդ եռամսյակում (ՀՀ Գեղարքունիքի մարզի Դդմաշենի մ/դ, ՀՀ Գեղարքունիքի մարզի Զոլաքարի հ. 2 մ/դ, ՀՀ Գեղարքունիքի մարզի Ծավազարդի մ/դ, ՀՀ Տավուշի մարզի Դիլիջանի Վ. Անանյանի անվան մ/դ):

Կատարողականները սահմանված ժամկետներում ներկայացրել են **11** դպրոցներից **9-ը (82%), իսկ 2 (18%) դպրոցներ կատարողականներ չեն ներկայացրել.** Լեռնապարի միջնակարգ դպրոց և ՀՀ Արագածոտնի մարզի Ձորագլխի Յու. Հովհաննիսյանի անվան միջնակարգ դպրոցներ**:**

Դպրոցներից ստացված կատարողականների և տրված հանձնարարականների համադրման քանակական պատկերն արտահայտված է ստորև բերված աղյուսակում.

|  |  |  |  |  |  |  |
| --- | --- | --- | --- | --- | --- | --- |
| ***ՀՀ 11 դպրոցների ստուգումների արդյունքում ԿՏՄ ղեկավարի կարգադրագրերի համաձայն տրված հանձնարարականների և հաստատություններից ստացված կատարողականների վերաբերյալ տեղեկատվություն*** | | | | | | |
| ***Ուսումնական հաստատությունը*** | ***Տնօրենին տրված կարգադրագիր*** | | | ***Տնօրենից ստացված կատարողական*** | | |
| ***Կադրեր*** | ***Լիցենզիայի սահմանային թիվ*** | ***Այլ*** | ***Կադրեր*** | ***Լիցենզիայի սահմանային թիվ*** | ***Այլ*** |
| ***ՀՀ Գեղարքունիքի մարզի Դդմաշենի մ/դ*** | ***1*** |  | ***1*** | ***1*** |  | ***1\**** |
| ***ՀՀ Գեղարքունիքի մարզի Զոլաքարի հ.2 մ/դ*** | ***1*** |  | ***1*** | ***1\**** |  | ***1\**** |
| ***ՀՀ Գեղարքունիքի մարզի Ծավազարդի մ/դ*** |  | ***1*** | ***2*** |  | ***1*** | ***2*** |
| ***ՀՀ Տավուշի մարզի Դիլիջանի Վ. Անանյանի անվան մ/դ*** | ***2*** | ***1*** | ***1*** | ***2*** | ***1\**** | ***1\**** |
| ***ՀՀ Լոռու մարզի Չկալովի հ/դ*** | ***9*** |  |  | ***4+5\**** |  |  |
| ***ՀՀ Լոռու մարզի Մեծավանի հ․1 մ/դ*** | ***3*** | ***1*** | ***2*** | ***3\**** | ***1\**** | ***2*** |
| ***ՀՀ Լոռու մարզի Լուսաղբյուրի մ/դ*** |  | ***1*** | ***4*** |  | ***1\**** | ***2+2\**** |
| ***ՀՀ Լոռու մարզի Լերմոնտովոյի մ/դ*** |  | ***1*** | ***2*** |  | ***1\**** | ***1+1\**** |
| ***ՀՀ Լոռու Վանաձորի Գրիբոյեդովի անվան հ.11 ա/դ*** |  | ***1*** |  |  | ***1\**** |  |
| ***ՀՀ Արագածոտնի մարզի Լեռնապարի մ/դ*** |  |  | ***4*** |  |  | ***4\*\**** |
| ***ՀՀ Արարագածոտնի մարզի Ձորագլխի Յու. Հովհաննիսյանի անվան մ/ դ*** |  |  | ***3*** |  |  | ***3\*\**** |
| ***Ընդամենը*** | ***16*** | ***6*** | ***20*** | ***7+9\**** | ***1+5\**** | ***7+6\*+7\*\**** |
| ***42*** | | | ***15+20\*+7\*\**** | | |

**\*՝ ընթացքի մեջ է, \*\*՝ չի ներկայացվել:**

Հաստատություններից ստացված կատարողականների ուսումնասիրության արդյունքում ունենք հետևյալ պատկերը՝

* **16** առարկաներից 7**-ը (44%)** դասավանդում են համապատասխան մասնագիտության որակավորում ունեցող մասնագետներ, 9**(56%)** առարկաների մասով հանձնարարականների կատարումն ընթացքի մեջ է:
* սովորողների թիվը համապատասխանեցնել լիցենզիայով հատկացված սահմանային տեղերի թվին՝ 6դպրոց, որոնցից հանձնարարականը կատարել է միայն **1 (17%)**, դպրոց, իսկ **5 (83%)**, դպոցների հանձնարարականներն ընթացքի մեջ են:
* դպրոցի կանոնադրությունը համապատասխանեցնել օրինակելի կանոնադրությանը՝ **6** դպրոց **(55 %), որից 1-ը (17%)** կատարվել է, **3-ը** **(50%)**՝ ընթացքի մեջ է, **2-ը** **(33%)**, չեն ներկայացրել: Հանձնարարականը կատարվել է ՀՀ Գեղարքունիքի մարզի Ծավազարդի մ/դ-ում:

Այսպիսով, 11 դպրոցներին տրված 42 հանձնարարականներից կատարվել են 15-ը, ընթացքի մեջ են՝ 20-ը, տեղեկատվություն չի ստացվել 7 հանձնարարականների կատարման վերաբերյալ:

***Նախնական և միջին մասնագիտական կրթության ոլորտ***

**2020** **թվականի III եռամսյակում** կատարողականներ պետք է ներկայացնեին **11** հաստատություններ, ընդ որում այդ հաստատություններից 3-ի ստուգումներն իրականացվել են 2019 թվականին (Գորիսի պետական քոլեջ, Բերդի բազմագործառութային պետական քոլեջ, Գյումրու թիվ 1 արհեստագործական պետական ուսումնարան), իսկ 8 հաստատություններինը՝ 2020 թվականին:

Կատարողականները սահմանված ժամկետներում ներկայացրել են բոլոր **11** հաստատությունները **(100%):** ԿՏՄ ղեկավարի կողմից տրված հանձնարարականների և կատարողականների համադրման արդյունքում պարզվել է, որ **11** հասատություններին տրված **45** հանձնարարականներից կատարվել են **41-ը (91%),** չի կատարվել, ընթացքի մեջ է՝ **4-ը (9%).**

|  |  |  |  |  |
| --- | --- | --- | --- | --- |
| ***հ/հ*** | ***Հաստատության անվանումը*** | ***Հանձնարարականների թիվը*** | ***Կատարվել է*** | ***Չի կատարվել,***  ***ընթացքի մեջ է*** |
| ***1*** | ***Բերդի բազմագործառութային պետական քոլեջ*** | ***1*** |  | ***1*** |
| ***2*** | ***Գորիսի պետական քոլեջ*** | ***3*** |  | ***3*** |
| ***3*** | ***Գյումրու թիվ 1 արհեստագործական պետական ուսումնարան*** | ***3*** | ***3*** |  |
| ***4*** | ***Երևանի պետական տեխնոլոգիական քոլեջ*** | ***1*** | ***1*** |  |
| ***5*** | ***«Հյուսիսային համալսարան» ՍՊԸ-ի բժշկական քոլեջ*** | ***2*** | ***2*** |  |
| ***6*** | ***Աբովյանի կրթահամալիր*** | ***4*** | ***4*** |  |
| ***7*** | ***Աբովյանի պետական Էներգետիկական քոլեջ*** | ***1*** | ***1*** |  |
| ***8*** | ***«Հայբուսակ» համալսարան ՍՊԸ քոլեջ*** | ***11*** | ***11*** |  |
| ***9*** | ***Ալավերդու պետական քոլեջ*** | ***6*** | ***6*** |  |
| ***10*** | ***Արթիկի պետական քոլեջ*** | ***2*** | ***2*** |  |
| ***11*** | ***Քաջարանի արհեստագործական պետական ուսումնարան*** | ***11*** | ***11*** |  |
| ***Ընդամենը*** | | ***45*** | ***41*** | ***4*** |

**Հաստատությունների տնօրեններին տրված հանձնարարականներն ըստ բնույթի.**

1. Մասնագիտության արտադրական ուսուցման վարպետ և (կամ) մասնագիտական առարկա դասավանդող համապատասխան մասնագիտական որակավորում ունեցող մասնագետների նշանակում` **11** հաստատություններից **9-ը (82%), 27 առարկա («Հայբուսակ» համալսարան ՍՊԸ քոլեջ (1), «Հյուսիսային համալսարան» ՍՊԸ-ի բժշկական քոլեջ (2), Ալավերդու պետական քոլեջ (6), Երևանի պետական տեխնոլոգիական քոլեջ (1), Աբովյանի պետական Էներգետիկական քոլեջ (1), Գյումրու թիվ 1 արհեստագործական պետական ուսումնարան (2), Քաջարանի արհեստագործական պետական ուսումնարան (10), Գորիսի պետական քոլեջ (3` չի կատարվել, ընթացքի մեջ է), Բերդի բազմագործառութային պետական քոլեջ (1` չի կատարվել, ընթացքի մեջ է):**

Համադրման արդյունքում պարզվել է, որ **9** հաստատություններից հանձնարարականները կատարել են **7-ը (78%),** իսկ Բերդի բազմագործառութային և Գորիսի պետական քոլեջները (4 առարկա) հանձնարարականները չեն կատարել՝ ընթացքի մեջ են:

Ներկա դրությամբ ըստ տնօրենների ներկայացրած կատարողականների՝ **7** հաստատություններում **27** առարկաներից **23-ը (85%)** դասավանդում են համապատասխան մասնագիտության արտադրական ուսուցման վարպետները և (կամ) դասախոսները:

* Լիազոր մարմնին ուսանողական իրավունքը վերականգնած ուսանողների վերաբերյալ հաշվետվության ներկայացում՝ **1 (9%)** հաստատություն **(Աբովյանի կրթահամալիր(1)).**
* Վերականգնված (պարտադիր զինվորական ծառայությունից զորացրված) ուսանողների հետ սահմանված կարգով նոր պայմանագրերի կնքում՝ **1(9%)** հաստատություն (**Արթիկի պետական քոլեջ (1)**.
* Ուսանողներին ուսանողական տոմսերի և (կամ) առաջադիմության գրքույկների տրամադրում՝ **2 (18%)** հաստատություն (**Աբովյանի կրթահամալիր (2), Գյումրու թիվ 1 արհեստագործական պետական ուսումնարան (1)).**
* Մասնագիտությունների լիցենզիաների համապատասխանեցում ՀՀ կառավարության 12.01.2006թ. №73-Ն որոշմամբ հաստատված ցանկին՝ **1(9%)** հաստատություն (**«Հայբուսակ» համալսարան ՍՊԸ քոլեջ (7).**
* Ուսումնական պլաններում «Ձեռներեցություն» առարկայական ծրագրի ներառում՝ **1(9%)** հաստատություն (**«Հայբուսակ» համալսարան ՍՊԸ քոլեջ (3).**
* Խորհրդի քննարկմանը հաստատության ներքին գնահատման արդյունքների վերաբերյալ տեղեկանքի ներկայացում՝ **1(9%)** հաստատություն **(Աբովյանի կրթահամալիր)**
* Խորհրդի անդամի (ուսանողական կազմից) թափուր տեղի համալրման աջակցում՝ **2(18%)** հաստատություն **(Արթիկի պետական քոլեջ, Քաջարանի արհեստագործական պետական ուսումնարան):**

|  |
| --- |
| ***5.Վարչական վարույթներ*** |

***Վարչական վարույթներ ՀՀ Լոռու մարզի Ալավերդու և ՀՀ Շիրակի մարզի Անիի համայնքապետարանների կրթության հարցերով զբաղվող ստորաբաժանումներում***

|  |
| --- |
| ***Հիմքը՝*** |

ԿՏՄ աշխատանքային ծրագիրը, ԿՏՄ ղեկավարի համապատասխան հրամանները:

|  |
| --- |
| ***Ժամկետը՝*** |

2020 թվականի հուլիսի 28-31-ը և օգոստոսի 3-6-ը:

|  |
| --- |
| ***Վերահսկողությամբ ընդգրկվող ժամանակահատված՝*** |

2017թ. օգոստոսի 20-ից մինչև 2020թ. մարտի 16-ը:

|  |
| --- |
| ***Նպատակը՝*** |

ԿՏՄ կողմից ՀՀ կրթության բնագավառի օրենսդրության համապատասխանության նկատմամբ վերահսկողություն իրականացնելը, իրավական, մասնագիտական, մեթոդական աջակցություն ցուցաբերելը (ըստ անհրաժեշտության), հնարավոր խախտումների հայտնաբերման պարագայում վարչական ակտ ընդունելը:

|  |
| --- |
| ***Վարչական վարույթի արդյունքներ*** |

ՀՀ Լոռու մարզի Ալավերդի համայնքի 9 և ՀՀ Շիրակի մարզի Անի համայնքի 3 մանկապարտեզների գործող կանոնադրություններում ***չի կատարվել ՀՀ կառավարության՝ 2002 թ. դեկտեմբերի 26-ի «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրությանը հավանություն տալու մասին» № 54 արձանագրային որոշման «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրության 3-րդ բաժնի 17-րդ կետի մի մասի փոփոխությունը (փոփ.՝ ՀՀ կառավարության 02.02.2012 թ. № 4 արձանագրային որոշում)*** (Աքորու և Հաղպատի մանկապարտեզների կանոնադրություններում նշված կետի փոփոխությունն ամբողջությամբ չի իրականացվել*),* ***19-րդ կետով նախատեսված փոփոխությունը*** (բացառությամբ Աքորու, Անի համայնքապետարանի ենթակայության 3 մանկապարտեզների):

***Չի ապահովվել ՀՀ կառավարության՝ 2002 թ. դեկտեմբերի 26-ի «Հայաստանի Հանրապետության նախադպրոցական ուսումնական հաստատություն» համայնքային ոչ առևտրային կազմակերպության օրինակելի կանոնադրությանը հավանություն տալու մասին» № 54 արձանագրային որոշմամբ հաստատված օրինակելի կանոնադրության 32-րդ կետի «դ» ենթակետի՝*** *«Հաստատության հիմնադրի բացառիկ լիազորությունն է՝ հաստատության կանոնադրության հաստատումը և դրանում փոփոխությունների կատարումը»* ***պահանջների կատարումը***:

Ըստ ներկայացված գրավոր տեղեկատվության՝ Ալավերդու համայնքապետարանի 9 մանկապարտեզների՝ նոր խմբագրությամբ կանոնադրությունները հաստատվել են համայնքի ավագանու՝ 30.07.2020 թ. նիստում, սակայն ՀՀ արդարադատության նախարարության աշխատակազմի իրավաբանական անձանց պետական ռեգիստրի գործակալության կողմից դեռ չեն գրանցվել:

Վարույթների արդյունքում պարզվել է, որ բոլոր 12 մանկապարտեզներն էլ չունեն կրթական ծրագրեր իրականացնելու վերաբերյալ համապատասխան լիցենզիաներ: Ըստ ներկայացված բանավոր պարզաբանման՝ մանկապարտեզների լիցենզավորման գործընթացն ընթացքի մեջ է:

***Խախտվել է «Կրթության մասին» ՀՀ օրենքի 41-րդ հոդվածի 1-ին մասի՝*** *«Օրենքով նախատեսված կրթական ծրագրերը կարող են իրականացվել միայն լիցենզիայի առկայության դեպքում»* ***պահանջը****:*

Վարույթով ընդգրկվող ժամանակահատվածում տնօրենների նշանակման, ընտրության, գործընթացներին վերաբերող խախտումները հետևյալն են՝

* Ալավերդու համայնքի թիվ 3 մանկապարտեզի տնօրենը չունի բարձրագույն կրթություն:
* «ՀՀՇիրակի մարզի Լանջիկի մանկապարտեզ**»** ՀՈԱԿ-ի տնօրենը պաշտոնում նշանակվելիս (կարգ.՝ 01.12.2017թ. N 56) չի ունեցել վերջին տասը տարվա ընթացքում առնվազն երկու տարվա ընդհանուր աշխատանքային ստաժ (ըստ՝ անձնական գործի): Վերջինիս աշխատանքային պայմանագիրը լուծվել է 20.07.2018թ.:

***Չի ապահովվել ՀՀ կրթության և գիտության նախարարի` 26.04.2011թ. № 416-Ն հրամանով հաստատված «ՀՀ նախադպրոցական ուսումնական հաստատությունների ղեկավար և մանկավարժական կազմի տարիֆաորակավորման բնութագրերի» 2-րդ գլխի 3-րդ մասի 1-ին՝*** *«Նախադպրոցական ուսումնական հաստատության տնօրենի պաշտոն զբաղեցնողը պետք է ունենա` բարձրագույն կրթություն (բակալավր, դիպլոմավորված մասնագետ, մագիստրոս), վերջին տասը տարվա ընթացքում առնվազն երկու տարվա ընդհանուր աշխատանքային ստաժ»* ***կետի պահանջի կատարումը:***

* Ալավերդու համայնքի թիվ 4 մանկապարտեզի նախկին տնօրենի (ծնվել է 19.06.1948թ.) լիազորությունները համայնքի ղեկավարի № 273 կարգադրությամբ դադարեցվել են 27.12.2019թ.: Նույն կարգադրությամբ տնօրենի պարտականությունների կատարումը դրվել է այլ անձի վրա, սակայն ցայսօր տնօրենի թափուր պաշտոնի համար մրցույթ չի հայտարարվել:
* «ՀՀ Շիրակի մարզի Սառնաղբյուրի նախադպրոցական ուսումնական հաստատություն**»** ՀՈԱԿ-ի տնօրենի 65 տարին լրացել է 2017 թվականի փետրվարին (ծնվել է 08.02.1952թ.), սակայն վերջինիս աշխատանքային պայմանագիրը լուծվել է համայնքի ղեկավարի՝ 13.07.2018թ. N 47 կարգադրությամբ:

***Խախտվել է «Պետական ոչ առևտրային կազմակերպությունների մասին» ՀՀ օրենքի (****համայնքային կազմակերպությունների վրա տարածվում են սույն օրենքի պահանջները, բացառությամբ 14-րդ հոդվածի…****) 16-րդ հոդվածի 3-րդ կետի բ) ենթակետի պահանջը (****Գործադիր մարմնի պաշտոնում նշանակված կամ ընտրության արդյունքում գործադիր մարմնի պաշտոնում նշանակված անձի լիազորությունները դադարեցվում են իրավասու մարմնի որոշմամբ, եթե` …բ) լրացել է նրա 65 տարին****):***

***Չի ապահովվել ՀՀ տարածքային կառավարման և ենթակառուցվածքների նախարարի` 26.03.2020 թ. № 02-Ն հրամանով հաստատված «Համայնքային ոչ առևտրային կազմակերպությունների տնօրենի թափուր պաշտոն զբաղեցնելու մրցույթի նախապատրաստման, անցկացման և արդյունքների ամփոփման կարգ»-ի 1-ին գլխի 1-ին կետի՝ «****Տնօրենի թափուր պաշտոն զբաղեցնելու համար մրցույթն անցկացնելու հայտարարություն հրապարակելու մասին որոշումն ընդունում է համայնքի ղեկավարը` տնօրենի թափուր պաշտոն առաջանալուց հետո, եռամսյա ժամկետում****» պահանջի կատարումը:***

Վերոնշյալ 12 մանկապարտեզների 2017-2018, 2018-2019, 2019-2020, 2020-2021 ուսումնական տարիների հաստիքացուցակների ու պաշտոնային դրույքաչափերի ուսումնասիրության արդյունքում պարզվել է, որ չ**ի ապահովվել ՀՀ կրթության և գիտության նախարարի` 26.01.2007թ. № 29-Ն հրամանով (փոփ.՝ 16.11.2017թ., № 1318-Ն հրաման) հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակի, խմբերի խտության, նորմատիվների» հավելված 1-իպահանջների կատարումը:**

|  |
| --- |
| ***Ձեռնարկված միջոցառումներ*** |

Իրականացված վարչական վարույթի արդյունքները ներկայացվել են համապատասխան լիազոր մարմինների ղեկավարներին, հաստատությունների տնօրեններին:

Ելնելով իրականացված վարչական վարույթի արդյունքներից, առաջարկվել է միջոցներ ձեռնարկել հաստատություններում հայտնաբերված խախտումների հետևանքները վերացնելու ուղղությամբ և յուրաքանչյուր հաստատության մասով ձեռնարկված միջոցառման արդյունքների մասին տեղեկացնել տեսչական մարմնին:

Վարչական վարույթի արդյունքում վերագնահատվել են մանկապարտեզների ռիսկերը:

ՀՀ Շիրակի մարզպետից ստացված գրության համաձայն «ՀՀ Շիրակի մարզի Անի համայնքապետարանի աշխատակազմ» համայնքային կառավարչական հիմնարկում իրականացված վարչական վարույթի արդյունքում կազմված տեղեկանքը քննարկվել է ՀՀ Շիրակի մարզպետարանում: ԿՏՄ կողմից արձանագրված բացթողումներն ու խախտումները ՀՀ օրենսդրության պահանջներին համապատասխան շտկելու նպատակով ՀՀ Շիրակի մարզի Անի համայնքի ղեկավարին առաջարկվել է ձեռնարկել համապատասխան միջոցառումներ և սեղմ ժամկետում ՀՀ Շիրակի մարզպետարան ներկայացնել տեղեկատվություն պահանջների կատարման մասին:

|  |
| --- |
| ***6. Դիմումներում, բողոքներում բարձրացված խնդիրների ուսումնասիրություն կամ ստուգում*** |

|  |
| --- |
| ***Նպատակը`*** |

ԿՏՄ հանրությունից ստացվող բողոքների ընդունման և հետագա ընթացք տալու մասին կարգի պահանջների ապահովում:

|  |
| --- |
| ***Ժամկետը՝*** |

2020 թվականի III եռամսյակ:

|  |
| --- |
| ***Դիմումներն ըստ մարզերի և ուսումնական հաստատությունների*** |

2020թ. III եռամսյակում ԿՏՄ-ում ՀՀ ուսումնական հաստատություններից ստացվել են 14 դիմում-բողոքներ: 2019թ-ի III եռամսյակի համեմատությամբ՝ դիմում-բողոքների թիվը նվազել է 44%-ով (2019թ-ի III եռամսյակ՝ 25), իսկ նախորդ եռամսյակի համեմատությամբ (2020թ-ի II եռամսյակ՝ 14) մնացել է նույնը:

14 դիմում-բողոքներից 11-ը՝ դպրոցներից են, 1-ը` մանկապարտեզից, 2-ը՝ միջին մասնագիտական կրթական ծրագրեր իրականացնող ուսումնական հաստատություններից:

Առավել շատ բարձրացված հարցերը վերաբերել են տնօրենի անարդյունավետ աշխատանքին: Այս հարցին անդրադարձ է արվել դիմում-բողոքներից 5-ում (36%):

Ըստ դիմումների թվի՝ երկրորդ տեղում մանկավարժական աշխատողների աշխատանքից ազատմանը վերաբերող հարցն է: Այս հարցին անդրադարձ է արվել դիմում-բողոքներից 3-ում (21%):

Երրորդ տեղում է գործատու-աշխատող փոխհարաբերություններին վերաբերող հարցը: Այդ հարցին անդրադարձ է արվել 2 դիմում-բողոքներում՝ 14%:

|  |
| --- |
| ***7. Կանխարգելիչ, աջակցման և խորհրդատվական միջոցառումներ*** |

**ԿՏՄ կողմից իրականացվող կանխարգելիչ միջոցառումներ**

|  |
| --- |
| ***Հիմքը՝*** |

ԿՏՄ 2020 թվականի տարեկան գործունեության ծրագիրը, ԿՏՄ ղեկավարի համապատասխան հրամանները:

|  |
| --- |
| ***Նպատակը՝*** |

«Տեսչական մարմինների մասին» ՀՀ օրենքի 13-րդ հոդվածի պահանջների կատարում:

|  |
| --- |
| ***Ձեռնարկված միջոցառումներ*** |

***Հանրակրթության վարչություն***

*Նախադպրոցական կրթության ոլորտում՝* վերահսկողական գործընթացից առաջ իրավական, մասնագիտական և մեթոդական աջակցություն ապահովելու նպատակով`հանրակրթության վարչության աշխատակիցների կողմիցս.թ***.*** հուլիսի 13-15-ը ՀՀ 32 նախադպրոցական ուսումնական հաստատությունների տնօրենների համար անցկացվել է հեռավար խորհրդատվություն:

Քննարկվել են ստուգումների գործընթացից առաջ ուսումնական հաստատությունների տնօրեններին իրավական, մասնագիտական և մեթոդական աջակցություն տրամադրելու վերաբերյալ հարցերը, ինչպես նաև մասնակիցները ծանոթացել են ԿՏՄ 2020 թ. տարեկան գործունեության ծրագրով և ստուգումների ժամանակացույցով նախատեսված առաջիկա վերահսկողական գործընթացներին (հարցաշար, ձևաթղթեր, ստուգաթերթեր համապատասխան փաստաթղթեր և այլն), կրթության ոլորտը կարգավորող ՀՀ օրենսդրությանը՝ հնարավոր խախտումները կանխելու և հանրային շահերի պաշտպանությունն ապահովելու նպատակով:

Միջոցառման մասնակիցների հնչեցրած հարցերը հիմնականում վերաբերել են ստուգման գործընթացին:

*Հանրակրթության ոլորտում՝* վերահսկողական գործընթացից առաջ իրավական, մասնագիտական և մեթոդական աջակցություն ապահովելու նպատակով` հանրակրթության վարչության աշխատակիցների կողմից 2020թ. սեպտեմբերի 16-ին և 17-ին իրականացվել է հեռավար խորհրդատվություն 14 հանրակրթական ուսումնական հաստատությունների տնօրենների մասնակցութամբ:

Ներկայացվել է տեսչական մարմնի 2020թ. տարեկան գործունեության ծրագրով նախատեսված առաջիկա վերահսկողական գործընթացների ստուգաթերթերի կառուցվածքը, քննարկվել են ստուգման հետ կապված կազմակերպչական, ինչպես նաև համավարակի ընթացքում աշխատանքների կազմակերպմանը վերաբերող հարցեր:

ԿՏՄ որակի ապահովման բաժնի պետը մասնակցել է խորհրդատվական գործընթացներին՝ իրեն վերապահված լիազորությունների շրջանակներում։

|  |
| --- |
| ***8. Օրենսդրական առաջարկների մասին տեղեկատվություն*** |

ՀՀ պարետի ցուցման համաձայն առաջարկություններ և դիտարկումներ են ներկայացվել տեսչական մարմինների աշխատանքների համակարգման գրասենյակ՝ ՀՀ պարետի՝ 18.08.2020թ. N 253-Ն որոշմամբ սահմանված կանոնների բարելավման և համավարակի պայմաններում անվտանգ վարվելակարգի վերաբերյալ:

ԿՏՄ կողմից ՀՀ ԿԳՄՍ նախարարության առաջարկով առաջարկություններ և դիտողություններ են տրամադրվել **«Հանրակրթական ուսումնական հաստատություններում գործածվող փաստաթղթերի ցանկը սահմանելու, դրանց լրացման (գործածման) կարգը հաստատելու և** ՀայաստանիՀանրապետության կրթության և գիտության նախարարի 2011 թվականի հունվարի 18-ի N 23-Ն հրամանը ուժը կորցրած ճանաչելու մասին» հրամանի նախագծի վերաբերյալ:

ԿՏՄ նախաձեռնությամբ, հիմք ընդունելով իրականացված վերահսկողական գործառույթների արդյունքները՝ ՀՀ ԿԳՄՍ նախարարին առաջարկվել է.

1. ՀՀ կառավարության 2010 թվականի մարտի 4-ի N 319-Ն որոշմամբ հաստատված Պետական հանրակրթական ուսումնական հաստատության տնօրենի ընտրության (նշանակման) կարգ-ում սահմանել կարգավորումներ, որոնք կբացառեն ոչ լեգիտիմ խորհրդի կողմից դպրոցի տնօրենի թափուր տեղի համար մրցույթ հայտարարելու հնարավորությունը:
2. ՀՀ կրթության և գիտության նախարարի` 2013 թվականի ապրիլի 15-ի N 396-Ն հրամանով հաստատված «Հանրակրթական ուսումնական հաստատության ուսուցչի թափուր տեղի համար մրցույթի օրինակելի կարգի» 6-րդ կետի «համապատասխան մասնագիտական որակավորում ունեցող անձինք» բառերը փոխարինել «Հանրակրթության մասին» Հայաստանի Հանրապետության օրենքի 26-րդ հոդվածի 1-ին մասի պահանջներին համապատասխանող անձինք» բառերով:
3. Վերոնշյալ կարգում ներառել իրավական կարգավորում, որը հնարավորություն կտա մասնագիտական կրթություն (նաև` ոչ բարձրագույն) ունեցող անձանց մասնակցելու ուսուցչի մրցույթին (նաև մինչև մրցույթ), եթե բավարարում են «Հանրակրթության մասին» ՀՀ օրենքի 38-րդ հոդվածի 5-րդ մասի անցումային դրույթների պահանջը: Այդ իրավական կարգավորումը կնպաստի նաև «Ֆիզիկական կուլտուրայի և սպորտի մասին» ՀՀ օրենքի 9.1 մասի պահանջի` «Ուսումնական հաստատությունում «Ֆիզիկական կուլտուրա» առարկան և արտադասարանական մարզական խմբում դասավանդող անձի մասնագիտական կրթությունը պարտադիր է», կատարման ապահովմանը:
4. ՀՀ կրթության, գիտության, մշակույթի և սպորտի նախարարի 2020 թվականի մայիսի 15-ի «Դպրոցական տարիքի երեխաներին հանրակրթության մեջ ընդգրկելու, սահմանված ժամկետից ուշ հանրակրթության մեջ ընդգրկվող երեխաների կրթության կազմակերպման և հանրակրթական ուսումնական հաստատությունից սովորողին այլ ուսումնական հաստատություն տեղափոխելու և ազատելու կարգը» N 06-Ն հրամանով հաստատված հավելվածում ներառել կարգավորում, որը հնարավորություն կընձեռնի նախորդ ուսումնական տարվա պարապմունքների ավարտին մինչև 200 դասաժամին հավասարազոր ժամանակահատվածով հանրակրթությունից դուրս մնացած սովորողներին, բացառությամբ 4-րդ, 9-րդ և 12-րդ դասարանների, հաջորդ դասարանի համակազմում ընդգրկվելու համար:
5. ՀՀ կրթության և գիտության նախարարի 2007 թվականի հունվարի 26-ի N 29-Ն հրամանով հաստատված «ՀՀ պետական և համայնքային նախադպրոցական ուսումնական հաստատությունների օրինակելի հաստիքացուցակը, խմբերի խտությունը, նորմատիվները հաստատելու մասին» հավելվածում ներառել իրավական կարգավորումներ, որոնք՝

• կբացառեն ոչ պետական նախադպրոցական ուսումնական հաստատությունների կամ նախադպրոցական կրթական ծրագրեր իրականացնող կազմակերպությունների աշխատողներին սահմանվածից պակաս հաստիքային միավորներ հատկացնելը,

• կկարգավորեն ֆիզկուլտուրայի հրահանգչի հաստիքի տրամադրումը տարատարիք խմբերի առկայության դեպքում,

• կապահովեն բուժքրոջ ներկայությունը ողջ աշխատանքային օրվա ընթացքում:

1. Նախնական մասնագիտական (արհեստագործական) և միջին մասնագիտական ուսումնական հաստատությունների տնօրենների պաշտոնավարման (5 տարի) ընթացքում առնվազն 1 անգամ վերապատրաստման դասընթացների կազմակերպում, որը ոչ միայն կնպաստի տնօրենների գիտելիքների շարունակական կատարելագործմանը, այլ նաև հնարավորություն կընձեռի տնօրեններին այդ հանդիպումների ժամանակ վեր հանել և լիազոր մարմնին տեղյակ պահել այն խնդիրների մասին, որոնք ունեն ինչպես լուծումների, այնպես էլ իրավական դաշտի պահանջների փոփոխման անհրաժեշտություն:

Այսպիսով, ելնելով ԿՏՄ կողմից իրականացված վերահսկողական գործառույթների, կանխարգելիչ միջոցառումների արդյունքներից` կրթության բնագավառում ՀՀ օրենսդրության պահանջների խախտումները բացառելու նպատակով ՀՀ ուսումնական հաստատությունների լիազոր մարմիններին առաջարկվում է՝ ուսումնական հաստատությունների տնօրեններին հանձնարարել ուսումնական հաստատությունների ընթացիկ գործունեության ղեկավարումն իրականացնել բացառապես կրթության բնագավառը կարգավորող ՀՀ օրենսդրությամբ սահմանված կարգով։

***ՌԳՍՊՎԳ վարչություն***